open-index/open-wikipedia-markdown huggingface dataset:
ပတ္တပိုဏ်ဓုတင်

**ပတ္တပိုဏ်ဓုတင်** သည် ကိလေသာများကို ခါထုတ် ခေါင်းပါးစေသည့် အကျင့်တစ်ခု ဖြစ်သည်။ ပတ္တပိုဏ်ဓုတင် ဆောက်တည်သည့် ရဟန်းသည် ခဲဖွယ်ဘောဇဉ်ကို တစ်ခွက်တည်း တစ်သပိတ်တည်း၌သာ ထည့်ရ စားရ၏။ နှစ်ခွက် သုံးခွက် စသည်၌ ထည့်၍ မစားရပေ။ တစ်ခွက်တည်း၌ စားဖွယ်အမျိုးမျိုးကို တစ်ပြိုင်တည်းဖြစ်စေ၊ တစ်မျိုးပြီးမှ တစ်မျိုးဖြစ်စေ ထည့်၍ စားနိုင်၏။ ဟင်းရွက်စိမ်းများကိုမူ လက်ဖြင့် ကိုင်၍ စားနိုင်၏။ ဓုတင်မပျက်ပေ။ သို့သော်လည်း လက်ဖြင့်ကိုင်၍ ထားခြင်းသည် အမြင်၌ မသင့်လျော်သဖြင့် သပိတ်ထဲ၌ ထည့်၍ထားခြင်းသည်သာ အကောင်းဆုံး ဖြစ်၏။

## ဆောက်တည်ပုံ
ဤဓုတင်အား ဆောက်တည်မည့်ရဟန်းသည် **ဒုတိယကဘာဇနံ ပဋိက္ခိပါမိ** ဟု ပါဠိဘာသာဖြင့်လည်းကောင်း၊ **နှစ်ခုမြောက်သော စားခွက်ကို ပယ်ပါ၏** ဟု မြန်မာဘာသာဖြင့်လည်းကောင်း၊ 

**ပတ္တပိဏ္ဍိကင်္ဂံ သမာဒိယာမိ** ဟု ပါဠိဘာသာဖြင့်လည်းကောင်း၊ **တစ်ခွက်တည်း၌ရှိသော စားဖွယ်ကိုသာ စားလေ့ရှိသော ရဟန်း၏ အကြောင်းစေတနာကို ဆောက်တည်ပါ၏** ဟု မြန်မာဘာသာဖြင့်လည်းကောင်း ရွတ်ဆိုကာ ဆောက်တည်ရ၏။

## ဓုတင်ဆောင် ရဟန်း ၃-မျိုး
ဤ၌လည်း 

(၁) **အမြတ်စား (= ဥက္ကဋ္ဌ)**ဓုတင်ဆောင် ရဟန်းသည် ကြံစုတ်ရာအခါမှ အခြားအခါ၌ အရိုး အမှိုက်ကိုမှ ၂-ခုမြောက်ခွက်၌ ထည့်၍ မစွန့်ကောင်း၊ ထမင်းခဲ အမဲ မုန့်များကိုလည်း ခွဲ၍မစားကောင်း။ 

(၂) **အလတ်စား(= မဇ္ဈိမ)**ဓုတင်ဆောင်ရဟန်းသည် လက်တဖက်ဖြင့် ခွဲဖဲ့၍ စားကောင်း၏၊ ယင်းကို ဟတ္ထယောဂီဟု ဆိုသည်။ 

(၃) **အညံ့စား (= မုဒုက)** ဓုတင်ဆောင် ရဟန်းသည် သပိတ်၌ ထည့်၍ ဖြစ်နိုင်သမျှ ခဲဘွယ်ဘောဇဉ်များကို လက်ဖြင့် ခွဲဖဲ့၍၎င်း သွားဖြင့် ကိုက်ဖြတ်၍၎င်း ဖဲ့စားနိုင်၏၊ ယင်းကို ပတ္တယောဂီဟု ဆိုသည်။ ယင်းပုဂ္ဂိုလ် ၃-မျိုးလုံး ၂-ခုမြောက်ခွက်ကို သာယာသောခဏ၌ ပတ္တပိုဏ်ဓုတင် ပျက်၏။ 

## ဓုတင် ပျက်စီးခြင်း
နှစ်ခုမြောက်သော စားခွက်ကို သာယာသောခဏ၌ပင် ဓုတင်ပျက်၏။ ထိုသို့ ဓုတင်ပျက်ပါက ပြန်၍  ဆောက်တည်ကာ ကျင့်သုံးနိုင်၏။ အခြားသော ဓုတင် ဤအတိုင်း ဖြစ်၏။။ 
* 

## တိုက်တွန်းချက်
*ဆွမ်းဟင်းစသော ခွက်အမျိုးမျိုးတို့၌ စိတ်ပျံ့လွင့်ခြင်းကို ပယ်၍၊ မျက်လွှာချလျက် ကောင်းသောကျင့်ဝတ်ရှိသော ပတ္တပိုဏ်ဓုတင်ဆောင်ပုဂ္ဂိုလ်သည်

*ရသတဏှာ၏ အရင်းအမြစ်ကို တူးဖြိုဖျက်ဆီးသည်နှင့် တူ၏။

*ရောင့်ရဲခြင်းကိုဆောင်လျက် သပိတ်တစ်လုံးတည်း၌ အာဟာရကိုထည့်၍ ဘုန်းပေးခြင်းငှာစွမ်းနိုင်၏။ ပတ္တပိုဏ်ဓုတင်ဆောင်ပုဂ္ဂိုလ်မှတပါး အခြားသူသည် ဤသို့အဘယ်မှာ စွမ်းနိုင်ပါမည်နည်း။

ထို့ကြောင့် အလိုနည်းခြင်း စသော ဂုဏ်ကျေးဇူးကို အလိုရှိသော သီလဝန္တအရှင်မြတ်တို့သည် ပတ္တပိုဏ်ဓုတင်ဆောင်ခြင်း၌ အမြဲမပြတ်မွေ့လျော်ခြင်းကို ပြုထိုက်လှပေတော့၏။ 

## ကိုးကား
ဂေါ်ရင်ဂျီကျွန်း

**ဂေါ်ရင်ဂျီကျွန်း** (**ငရုတ်ကောင်းကျွန်း**) သည် မြန်မာနိုင်ငံ၊ ဧရာဝတီတိုင်းဒေသကြီးရှိ ကျွန်းတစ်ကျွန်း ဖြစ်သည်။ ပုသိမ်ခရိုင်၊ ငပုတောမြို့နယ်၊ ငရုတ်ကောင်းမြို့၊ နံ့သာပုကျေးရွာတွင် တည်ရှိသည်။

## ဓာတ်ပုံများ

File:Gaw Yin Gyi.jpg
File:Gaw Yin Gyi rock.jpg

## ကိုးကား
နေသဇ္ဇိကဓုတင်

**နေသဇ္ဇိဓုတင်** သည် ကိလေသာများကို ခါထုတ် ခေါင်းပါးစေသည့် အကျင့်တစ်ခု ဖြစ်သည်။ နိသဇ္ဇိဓုတင် ဆောက်တည်သည့် ရဟန်းသည် သွားခြင်း၊ ရပ်ခြင်း၊ ထိုင်ခြင်း ဣရိယာပုထ် (၃) မျိုးဖြင့်သာ နေရ၏။ လျောင်းသော ဣရိယာပုထ်ဖြင့် မနေရ၊ လဲလျောင်း၍ မနေရ။
ယင်း ဓုတင် ဆောက်တည်သော ရဟန်းသည် ညဉ့် ၃ ယာမ်တွင် ၁-ယာမ် စင်္ကြံ လျှောက်သင့်၏။ 

## ဆောက်တည်ပုံ
ဤဓုတင်အား ဆောက်တည်မည့်ရဟန်းသည် **သေယျံ ပဋိက္ခိပါမိ** ဟု ပါဠိဘာသာဖြင့်လည်းကောင်း၊ **လဲလျောင်းအိပ်စက်ခြင်းကို ပယ်ပါ၏** ဟု မြန်မာဘာသာဖြင့်လည်းကောင်း၊ 

**နေသဇ္ဇိကင်္ဂံ သမာဒိယာမိ** ဟု ပါဠိဘာသာဖြင့်လည်းကောင်း၊ **ထိုင်လျက် နေလေ့ရှိသော ရဟန်း၏ အကြောင်းစေတနာကို ဆောက်တည်ပါ၏** ဟု မြန်မာဘာသာဖြင့်လည်းကောင်း ရွတ်ဆိုကာ ဆောက်တည်ရ၏။

***ပဉ္စင်္ဂအင်းပျဉ်**= အခြေလေးခု(ခြေထောက်လေးခု)နှင့် နောက်မှီပါသော ထိုင်စရာ= ကုလားထိုင်။

***သတ္တင်္ဂအင်းပျဉ်**= အခြေလေးခု၊ နောက်မှီနှင့် ဘေးနှစ်ဖက်တွင် လက်တန်းပါသောထိုင်စရာ= လက်တင်ကုလားထိုင်။

သတ္တင်္ဂအင်းပျဉ်ကိုပြုလုပ်၍ “မိဠာဘယမထေရ်” အား လှူကြရာ မထေရ်သည် ထိုအင်းပျဉ်ကိုအသုံးပြုလျက် အနာဂါမ်ဖြစ်တော်မူ၏။

ယခုခေတ် ကိုယ်ကိုဖြောင့်စင်းစွာအိပ်၍မရသော ပက်လက်ကုလားထိုင်တို့တွင် လက်တင်စရာ မပါခဲ့လျှင် ပဉ္စင်္ဂအင်းပျဉ်ဟု ဆိုနိုင်၍၊ လက်နှစ်ဖက်တင်စရာ ပါခဲ့လျှင် သတ္တင်္ဂအင်းပျဉ်ဟု ဆိုနိုင်ပေသည်၊ 

## သတိပြုရန်
ဤဓုတင်အကျင့်ကို စွမ်းနိုင်သမျှ ကျင့်ကြံလေလျှင် ကိလေသာ ပါး၍ ကုသိုလ်တရား ပွား၍ အကျိုးများ၏။ သို့သော် ဓုတင်ဆောက်တည်သူသည် မိမိမှာ ဓုတင်ဆောက်တည်သူဖြစ်ကြောင်းကို အခြားသူတို့ကို သိအောင် ပြောပြလျှက် ကျင့်ပါမူ ဓုတင်္ဂအပ္ပိစ္ဆတာ (ဓုတင်၌ အလိုလောဘနည်းခြင်း) ဂုဏ်နှင့် မဟပ်မိတော့ပေ။။ 

## တိုက်တွန်းချက်
-တင်ပလ္လင်ဖွဲ့ခွေ၍ ကိုယ်အထက်ပိုင်းကို ဖြောင့်စွာထားလျက် ထိုင်နေသောယောဂီသည် မာရ်နတ်မင်း၏ စိတ်နှလုံးကို တုန်လှုပ်စေ၏။

(မာရ်နတ်၏ အလိုကိုမလိုက်၊ အကြိုက်ကိုမဆောင်)

-အိပ်ခြင်း၊ ငိုက်ခြင်း၊ မှိန်းခြင်းဟူသော သုခတို့ကို ပယ်စွန့်ကာ ပြင်းစွာအားထုတ်သော ဝီရိယရှိသည်ဖြစ်၍၊ ထိုင်လျက်အားထုတ်ခြင်းအလေ့၌ မွေ့လျော်သောပုဂ္ဂိုလ်သည်၊ ခြိုးခြံသောအကျင့်တည်ရာ သာသနာတော်တည်းဟူသော အင်ကြင်းတောအုပ်ကို တင့်တယ်စေလျက်၊ ကာမဂုဏ်အာမိသကင်းသော ပီတိသုခကို ရနိုင်၏။

ထို့ကြောင့် ပညာရှိသော သီလချစ်ခင် ယောဂီသူတော်စင်သည် ထိုင်ခြင်းဣရိယာပုတ်ဖြင့် ရှုပွားအားထုတ်သော ဓုတင်ကျင့်ဝတ်ကိုဆောင်လျက် နှစ်သက်မြတ်နိုးစွာ ကြိုးကုတ်အားထုတ်အပ်ပေသတည်း။ 

## ကိုးကား
၂၀၁၉ အရှေ့တောင်အာရှ အသက် ၂၃ နှစ်အောက် ချန်ပီယံရှစ်ဘောလုံးပြိုင်ပွဲ

**၂၀၁၉ ခုနှစ် အရှေ့တောင်အာရှ အသက် ၂၂ နှစ်အောက် ချန်ပီယံရှစ်ဘောလုံးပြိုင်ပွဲ** သည် အာဆီယံဘောလုံးအဖွဲ့ချုပ် မှ ဒုတိယအကြိမ် အသက် ၂၂ နှစ်အောက်ဘောလုံးသမားများအတွက် ကျင်းပသော ​ဘောလုံးပြိုင်ပွဲ ဖြစ်သည်။ ထိုပြိုင်ပွဲကို ၂၀၁၉ အ​ရှေ့​တောင်အာရှ အားကစားပြိုင်ပွဲ၏ အမျိုးသားအသက် ၂၂ နှစ်အောက် ဘောလုံးပြိုင်ပွဲမစတင်မီအကြိုပြိုင်ပွဲအဖြစ် ကမ္ဘောဒီးယားနိုင်ငံ က အိမ်ရှင်အဖြစ် လက်ခံကျင်းပသွားမည် ဖြစ်သည်။

## အိမ်ရှင်ရွေးချယ်ခြင်း
ကွာလာလမ်ပူမြို့တွင် ၂၀၁၈ ခုနှစ် ဩဂုတ်လ ၂၅ ရက်နေ့က ပြုလုပ်ခဲ့သော အာဆီယံဘောလုံးအဖွဲ့ချုပ်ကောင်စီအစည်းအဝေးတွင် ကမ္ဘောဒီးယားနိုင်ငံ ကို အိမ်ရှင်အဖြစ်ကျင်းပခွင့်ပြုခဲ့သည်။

## အုပ်စုမဲခွဲခြင်း
အုပ်စုမဲခွဲပွဲကို ​၂၀၁၈ ခုနှစ် ​အောက်တိုဘာလ ၁၅ ရက်​​နေ့တွင် ကမ္ဘောဒီးယားနိုင်ငံ၊ဖနွမ်းပင်မြို့၌ ကျင်းပ​သော အာဆီယံဘောလုံးအဖွဲ့ချုပ် ပြိုင်ပွဲကျင်းပ​ရေး​ကော်မတီအစည်အ​ဝေးတွင် ပြုလုပ်ခဲ့သည်။

## အုပ်စုအဆင့်
စံ​တော်ချိန်များမှာ UTC+7:00 ဖြစ်သည်။
### အုပ်စု (က) 
### အုပ်စု (ခ) 
## ရှုံးထွက်အဆင့်
### အကြိုဗိုလ်လုပွဲ
### တတိယ​နေရာလုပွဲ
### ဗိုလ်လုပွဲ
## ကိုးကား
ယထာသန္တတိဓုတင်

**ယထာသန္တတိဓုတင်** ဆောက်တည်မည့် ရဟန်းသည် မိမိအား ချထားသော ကျောင်းအိပ်ရာ နေရာ၌သာလျှင် နေရ၏။ ကျောင်းအိပ်ရာနေရာ၌ မက်မောသော တဏှာဖြင့် ချထားပေးသည့် နေရာအတိုင်းမနေပဲ မိမိစိတ်ကြိုက် ကျောင်းအိပ်ရာနေရာ၌ မနေရပေ။ နေရာ၌ နေလိုသော တဏှာဖြင့် ရဟန်းငယ်များကို နေရာမှ ထသွားအောင် မပြုလုပ်ရပေ။

## ဆောက်တည်ပုံ
ဤဓုတင်အား ဆောက်တည်မည့်ရဟန်းသည် ** သေနာသနလောလုပ္ပံ ပဋိက္ခိပါမိ** ဟု ပါဠိဘာသာဖြင့်လည်းကောင်း၊ ** ကျောင်းအိပ်ရာနေရာ၌ မက်မောသော တဏှာကို ပယ်ပါ၏** ဟု မြန်မာဘာသာဖြင့်လည်းကောင်း၊ 

** ယထာသန္တတိကင်္ဂံ သမာဒိယာမိ** ဟု ပါဠိဘာသာဖြင့်လည်းကောင်း၊ ** ချထားပေးသော နေရာ၌ နေလေ့ရှိသော ရဟန်း၏ အကြောင်းစေတနာကို ဆောက်တည်ပါ၏** ဟု မြန်မာဘာသာဖြင့်လည်းကောင်း ရွတ်ဆိုကာ ဆောက်တည်ရ၏။

## ဓုတင်ပျက်စီးခြင်း
ကျောင်းအိပ်ရာနေရာ၌ မက်မောသော တဏှာဖြစ်ကာမျှ၌ ယထာသန္တတိဓုတင် ပျက်၏။ ထိုသို့ ဓုတင်ပျက်ပါက ပြန်၍  ဆောက်တည်ကာ ကျင့်သုံးနိုင်၏။ အခြားသော ဓုတင် ဤအတိုင်း ဖြစ်၏။။ 

## တိုက်တွန်းချက်
ယထာသန္တတိဓုတင်ဆောင် ပုဂ္ဂိုလ်သည် မိမိရအပ်သော ကျောင်းဖြင့် ရောင့်ရဲလွယ်၏။

ယုတ်မြတ် ဆိုးကောင်း ရွေချယ်ခြင်းမရှိသဖြင့် မြက်ခင်းပေါ်၌ပင် ချမ်းသာစွာအိပ်စက်နိုင်စွမ်း၏။

မွန်မြတ်သောကျောင်း၌လည်း မတပ်မက်
ညံ့ဖျင်းသောကျောင်း၌လည်း အမျက်မထွက်။

(ဝါငယ်သူတို့အား) နေရာမှဖယ်ကြပါ၊ သွားကြပါ ဟု ပြောဆိုနိုင်လျက် မပြောဆိုခြင်းဖြင့် သီတင်းသုံးဖော်တို့၏ အကျိုးကိုလိုလားသောစိတ်ဖြင့် သနားစောင့်ရှောက်တတ်၏။

ထို့ကြောင့်…

မြတ်စွာဘုရားရှင်သည် ချီးမွမ်းတော်မူအပ်သော၊
အရိယာသူတော်ကောင်းတို့၏ အလေ့အကျင့်ဖြစ်သော မိမိအားညွှန်ပြချပေးသော ကျောင်း၌သာ မွေ့လျော်သည်၏အဖြစ်ကို (ယထာသန္တတိဓုတင်ဆောင်သူအဖြစ်ကို) ပညာရှိသော ယောဂီရဟန်းသည် နှစ်သက်မြတ်နိုးစွာ ကြိုးကုတ်အားထုတ်အပ်ပေသတည်း။ 

## ကိုးကား
ကျိတ်ရွာ၊ ကြာအင်းဆိပ်ကြီးမြို့နယ်

**ကျိတ်ရွာ**()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ ကွင်းကလေးကျေးရွာအုပ်စု၌ တည်ရှိသည်။ ဟောင်သရောမြစ်၏ အရှေ့ဘက်ကမ်းပေါ်တွင် တည်ရှိသည်။ ရွာနေရာကုတ်မှာ ၁၇၀၈၅၇ ဖြစ်သည်။ ၂၀၁၄ သန်းခေါင်စာရင်းအရ ကွင်းကလေးကျေးရွာအုပ်စုတွင် အိမ်ခြေပေါင်း ၉၁၆ အိမ် ရှိကာ၊ လူဦးရေစုစုပေါင်း ၅၀၁၄ ဦး နေထိုင်သည်။

## ကိုးကား 
ကဏ္ဍ:ကြာအင်းဆိပ်ကြီးမြို့နယ်ရှိ ရွာများ
မီ (ရုပ်ရှင်)

***မီ*** ရုပ်ရှင်ဇာတ်ကားသည် ဒါရိုက်တာ ဏကြီး ရိုက်ကူးပြီး ဗစ်တိုရီးယား ရုပ်ရှင်ထုတ်လုပ်ရေး မှ ဖြန့်ချိသည့် ရုပ်ရှင်ဇာတ်ကားတစ်ခု ဖြစ်သည်။ စာရေးဆရာမကြီး ကြည်အေး၏ *မီ* ဝတ္ထုကို ပြန်လည်ရိုက်ကူးထားသည့် ဇာတ်ကားဖြစ်ကာ ပိုင်ဖြိုးသု၊ နေတိုး၊ ရဲအောင်၊ မင်းဦး၊ သားညီ၊ အောင်ရဲထိုက်တို့ ပါဝင်သရုပ်ဆောင်ထားသည်။ ၂၀၁၈ ခုနှစ်၊ နိုဝင်ဘာတွင် ရုံတင်ပြသခဲ့သည်။

## ရိုက်ကူးရေး 
*မီ* ဝတ္ထုကို ပိုင်ဖြိုးသုက ဝယ်ယူခဲ့ကာ ရိုက်ကူးရေးကို ၂၀၁၇ ခုနှစ်၊ ဒီဇင်ဘာလလယ်တွင် စတင်ခဲ့သည်။

## အဓိက ဇာတ်ကောင်များ 
* မီ အဖြစ် ပိုင်ဖြိုးသု
* သော်ဆွေ အဖြစ် နေတိုး
* မောင်ကိုလေး အဖြစ် အောင်ရဲထိုက်  
* ဦးတင်မောင် အဖြစ် မင်းဦး
* ဦးဘချစ် အဖြစ် ရဲအောင် 
* ရွှေဓားမြှောင် အဖြစ် သားညီ

## ဝေဖန်မှုများ 
ကျန်းမာရေးသံတမန်အဖြစ် ခန့်အပ်ခံထားရသော ပိုင်ဖြိုးသုက *မီ*ရုပ်ရှင်ဇာတ်ကားတွင် ဆေးလိပ်သောက်သည့်ပုံဖြင့် သရုပ်ဆောင်ထားသလို ရုပ်ရှင်ပိုစတာတွင်လည်း ဆေးလိပ်သောက်နေသောပုံကြောင့် လူမှုကွန်ယက်တွင် ဝေဖန်မှုများ ရှိခဲ့သည်။ ထို့ကြောင့် ရန်ကုန်မြို့ရှိ တိုင်းကျန်းမာရေးဦးစီးဌာနရုံးတွင် စာနယ်ဇင်းရှင်းလင်းပွဲကို နိုဝင်ဘာ ၁၃ ရက်နေ့က ပြုလုပ်ခဲ့သည်။

## ကိုးကား 
## ပြင်ပလင့်ခ်များ 
*
ဒဏ်ဆယ်ပါး (ရှင်သာမဏေ)

ဘုရားလက်ထက်၌ သာမဏေတို့သည် ရဟန်းတို့အပေါ် ရိုသေခြင်း မပြု၊ အကြီး အကဲအချုပ် အုပ်စိုးရာမထား၊ အသက်မွေး တူမျှအောင် မနေကြသဖြင့် ရဟန်းကောင်းတို့ ကဲ့ရဲ့ပြစ်တင်၍ ဘုရားရှင်အား လျှောက်ထားမှုကြောင့်ဘုရားရှင်က “အနုဇာနာမိ ဘိက္ခဝေ ပဉ္စဟင်္ဂေဟိ သမ္မန္နာဂတဿ သာမဏေရဿ ဒဏ္ဍကမ္မံ ကာတုံ”စသည်ဖြင့် အင်္ဂါငါးပါးနှင့် ပြည့်စုံသော သာမဏေအား ဒဏ်အမှု ပြုစိမ့်သောငှ (ဒဏ်ပေးရန်)ခွင့်ပြုတော်မူခဲ့သည်။ ထိုအချိန်ကစ၍ ဒဏ်အမှုဖြစ်ပေါ်လာသည်၊ ၎င်းပါဠိတော်၌ “ဘိက္ခူနံ အလာဘာယ ပရိသက္ကတိ”စသော နောက်အင်္ဂါ ငါးပါးသာ လာခဲ့သည်၊ သာမဏေ သိက္ခာပုဒ်ဆယ်ပါးတွင် ရှေ့သိက္ခာပုဒ်ငါးပါး လွန်ကျူးလျှင် လိင်ကျ၍ နောက်ငါးငါး လွန်ကျူးလျှင် ဒဏ်သင့်သောကြောင့် နောက်သိက္ခာပုဒ် ငါးပါး လွန်ကျူးမှု ထည့်သွင်းလျက် “ဒသဟင်္ဂေဟိ သမန္နာဂတဿ သာမဏေရဿ ဒဏ္ဍကမ္မံ ကာတဗ္ဗံ” စသည်ဖြင့် ဒဏ်ပေးရခြင်းအကြောင်း ဆယ်ပါးပြု၍ ရှေး ဆရာတို့ စီစဉ်တော်မူထားခဲ့သည်။
### ဒဏ်ဆိုတာ ဘာလဲ?
သာမဏေအား ဆုံးမကြောင်းဖြစ်သော အမှုတို့ကို(ဒဏ္ဍ) ဒဏ်ဟု ဆိုသည်၊ ထိုအမှုမျိုးသည်ပင် ပြုလုပ်အပ်သောကြောင့် (ကမ္မ)ဟုလည်း ဆိုပြန်သည်၊ တနည်းအားဖြင့် နှိပ်ကွပ်မှုမျိုးက ဒဏ်ဟု ဆိုရသည်၊ ထိုအမှုသည်ပင် ပြုလုပ်အပ်သောကြောင့်(ကမ္မ)ဟုလည်း ဆိုပြန်သည်။

အပြစ်ရောက်သော သာမဏေအား မည်သည့်ကျောင်း မဝင်ရစသည် တားမြစ်ခြင်း၊ ရေခပ်စေခြင်း၊ ထင်း, သဲတို့ကို သယ်ယူဆောင်စေခြင်း စသောကိစ္စမျိုးသည်နှိပ်ကွပ်ဆုံးမကြောင်းဖြစ်၍ (ဒဏ္ဍ ကမ္မ)ဒဏ်အမှုဟု မှတ်ပါ။

### ကိုးကား
ဂျမီလာ (ဝတ္ထု)

**ဂျမီလာ** ( , , *Jamila*, ) သည် ချင်ဂီဇ် အီမာတော့ဗ်၏ ပထမဆုံး အထင်ကရလက်ရာတစ်ခုဖြစ်ခဲ့ပြီး ရုရှားဘာသာဖြင့် ၁၉၅၈ ခုနှစ်တွင် ထုတ်ဝေခဲ့သည်။ ဝတ္ထုမှာ ကလေးဘဝကို ပြန်ပြောင်းအောက်မေ့ ပြောပြနေသော ကာဂျစ်ပန်းချီဆရာ Seit ၏အမြင်ကို ရေးဖွဲ့ထားသော ဝတ္ထုတစ်ပုဒ်ဖြစ်သည်။ သူအကို ဆာဒစ်သည် ရှေ့တန်းတစ်နေရာသို့ရောက်နေစဉ် (ဒုတိယကမ္ဘာစစ်အတွင်း ဆိုဗီယက်စစ်သားအဖြစ်) သူ့မရီး ဂျမီလာနှင့် ဒေသခံ မသန်စွမ်းလူငယ် ဓနိယကြား အချစ်ဇာတ်လမ်းကို အသေးစိတ်ပြောပြနေပုံကို ချယ်မှုန်းထားသော ဇာတ်လမ်းတစ်ပုဒ်ဖြစ်သည်။

ဇာတ်လမ်းအတွင်း သဲလွန်စများကို အခြေခံကြည့်လျှင် ကာဂျစ္စတန်နိုင်ငံ အနောက်မြောက်ပိုင်း တာလပ်စ်ပြည်နယ်ဖြစ်နိုင်သည်။ ဝတ္ထုမှာ စုပေါင်းလယ်ယာယဉ်ကျေးမှုကို အမြင့်ဆုံးအခြေအနေရောက်နေချိန်ကို နောက်ခံအဖြစ် ရေးဖွဲ့ထားခြင်း ဖြစ်သည်။ 

လူဝစ် အာရာဂွန်က ထိုဝတ္ထုငယ်အား "ကမ္ဘာ့အလှဆုံးအချစ်ပုံပြင်"ဟု ချီးကျူးခဲ့သည်။

ထိုဝတ္ထုကို ဆရာမြသန်းတင့်မှ **မိုးအဆုံး မြေအဆုံး** ဟုသော အမည်ဖြင့် မြန်မာဘာသာသို့ ပြန်ဆိုခဲ့သည်။

## အွန်လိုင်းတွင် ရရှိနိုင်သော မူများ 
* Jamila — A translation of Jamilia into English by Fainna Glagoleva
* Джамиля — Download of the 1968 movie production of the story

## ပုံနှိပ်မူဖြင့် ရရှိနိုင်သော အင်္ဂလိပ်ဘာသာပြန်ဝတ္ထု 
**Jamilia*, translated James Riordan, Telegram Books, London, 2012

## ကိုးကား
ကဏ္ဍ:၁၉၅၈
သေရေယျက

** အရှင်သေရေယျကထေရ် **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
အရှင်သေရေယျထေရ် သည် ဗေဒင်သုံးပုံကို တတ်မြောက်သည့်သူ ဖြစ်၏။ တစ်ခုသောအချိန်တွင် လွင်ပြင်၌ မြတ်စွာဘုရားကို ဖူးမြင်ရ၏။ ထိုအခါ အရှင်သေရေယျထေရ် သည် လိပ်ဆူးရွှေပန်းကို ယူကာ မြတ်စွာဘုရားအား ပူဇော်ခဲ့၏။
### အကျိုးခံစားရခြင်း
ထိုသို့ မြတ်စွာဘုရားအား ပန်းပူဇော်ခဲ့သည့် အကျိုးကြောင့် ကမ္ဘာတစ်သိန်းပတ်လုံး အပါယ်လေးဘုံသို့ မရောက်ခဲ့ရပေ။ ဤဘဒ္ဒကမ္ဘာမှ တစ်သောင်းငါးထောင်သော ကမ္ဘာထက်တွင် “ဝီတမလ” အမည်ဖြင့် စကြဝတေးမင်း နှစ်ဆယ့်ငါးကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သေရေယျကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
သင်္ဘောဆိပ်ရွာ၊ ရေးမြို့နယ်

**သင်္ဘောဆိပ်**သည် မြန်မာနိုင်ငံ၊ မွန်ပြည်နယ်၊ မော်လမြိုင်ခရိုင်၊ ရေးမြို့နယ်တွင် ရှိသော ရွာဖြစ်သည်။

## ကိုးကား 
## ပြင်ပလင့်များ
*Satellite map at Maplandia.com

ကဏ္ဍ:ရေးမြို့နယ်ရှိ ရွာများ
ဆင်ဖိုဆင်မဘုရား

ဆင်ဖိုဆင်မဘုရားသည် ပေါင်မြို့မှ ၆ မိုင်ခန့်အကွာတွင် ရှိမုကျိ​​ကျေးရွာ၌တည်ထားကိုးကွယ်သော ဘုရားဖြစ်ကာ ကျောက်ဖို၊ ကျောက်မဘုရားဟုလည်း အမည်တွင်သည်။ ဘုရားသို့ ကျက်ပေါင်ဘုန်းကြီးကျောင်းရှိရာ လမ်းမှ တဆင့် သွားရပြီး၊ တောင်ကုန်းပေါ် တက်ရသည်။ တွေ့မြင့်ရသော ကျောက်တုံးကြီးများအနက် အမြင့် အတောင် ၂၀ ကျော်၊ အလျား ၂၅ တောင်ခန့် ရှိ ကျောက်တုံးကြီး နှစ်တုံးသည် ဆင်နှစ်ကောင် ဘေးချင်းကပ် ယှဉ်တွဲ ရပ်နေသည့်ပုံ ဟန် ရှိပြီး၊ ဆင်တို့၏ အင်္ဂါနိမိတ်များ ပေါ်လွင်စွာ ပါရှိသည်။ ဖိုအင်္ဂါပါသော ကျောက်တုံးကို ကျောက်ဖို၊ ဆင်ဖိုကျောက်တုံးဟု လည်းကောင်း၊ မအင်္ဂါပါသော ကျောက်တုံးကို ကျောက်မ၊ ဆင်မကျောက်တုံးဟုလည်းကောင်း ခေါ်ကြသည်။ ယင်းကျောက်တုံး နှစ်တုံးပေါ် တည်ထားသော စေတီ နှစ်ဆူသည် ဉာဏ်တော် ၉ တောင်ခန့်စီ အသီးသီး ရှိပြီးလျှင်၊ ဆင်ဖိုကျောပေါ်က စေတီကို ကျောက်ဖိုဘုရား၊ ဆင်ဖိုဘုရားဟု ခေါ်ကာ၊ ဆင်မကျောပေါ်က စေတီကို ကျောက်မဘုရား၊ ဆင်မဘုရားဟု ခေါ်သည်။ ကျောက်တုံးပေါ်တက်၍ ကြည့်ရှုနိုင်ကြစေရန် အုတ်လှေကား ရှိသည်။ ကျောက်တုံးကြီးများ အောက်တွင်မူ သဘာဝဂူ သုံးဂူကို တွေ့မြင်နိုင်သည်။

သားသမီးရလိုသူများ၊ အိမ်ထောင်ရေးနှင့် ပတ်သက်သူများ လာရောက်ဖူးမြော် ဆုတောင်း အဓိဋ္ဌာန် ပြုကြလေ့ ရှိသည်။

## ကိုးကား
ကျားစွယ်

**ကျားစွယ်**ဟူသည် ကျားသတ္တဝါမှ ရရှိသော ပုံမှန်မဟုတ်၊ ထူးခြားသော အစွယ် တစ်မျိုး ဖြစ်သည်။ "ကျားစွယ်မှာ အခေါင်း၊ ဝက်စွယ်မှာ အပိတ်" ဟူသော စကား ရှိသည်။ ပုံမှန်အားဖြင့် ကျားစွယ်သည် အခေါင်းပေါက် မရှိတတ်ချေ၊ များသောအားဖြင့် အပိတ် ဖြစ်နေသော ကျားစွယ်သည် အခေါင်းပွ ဖြစ်နေလျှင် ဝက်စွယ်ခေါင်းပိတ်ကဲ့သို့ပင် အစွမ်းသိဒ္ဓိ ရှိလာသည်။ ပယောဂကို နိုင်နင်းသည်။ ကလေးသူငယ်များလည်တွင် ဆွဲပေးထားခြင်းဖြင့် မာတြာနတ် မဖမ်းစားနိုင်၊ သွေး၍ တိုက်ပေးပါက ကျန်းမာစေသည်ဟု ယုံကြည်ကြသည်။

## ကိုးကား
အထိန်းချုပ်ခံ ပစ္စည်းများ

**အထိန်းချုပ်ခံ ပစ္စည်း** () ဆိုသည်မှာ စက်ပစ္စည်း အစိတ်အပိုင်းတစ်ခု ဖြစ်ပြီး စက်တစ်ခု သို့မဟုတ် စနစ်တစ်ခုကို ထိန်းချုပ်ခြင်းနှင့် လှုပ်ရှားစေခြင်းတို့ကို ဆောင်ရွက်သော ပစ္စည်း ဖြစ်သည်။

နမူနာပစ္စည်းအချို့မှာ 
* ဆီပန့်
* ပလပ်ကွိုင်
* အင်ဂျက်တာ ခေါ် ဆီဖြန်းသွင်းခေါင်း
* လေထိန်းဗား
* ရီလေး
* ဆိုလင်နွိုက်
* ပန်ကာ
* LED
* မော်တာ
* ဆာဗိုမော်တာ
စသဖြင့် ပါရှိနိုင်သည်။
ပုဂံတံခါးကြီးများ

*အဆောက်အအုံအမှတ် = ၂၁၇၁/၁၄၆၆

ပုဂံမြို့တွင် တံခါး( ၁၂)ပေါက် ရှိကြောင်း သမိုင်းတွင် ဆိုသည်။ ယနေ့ ထင်ရှားစွာ တွေ့မြင်ရသော တံခါးမှာ သရပါတံခါး တစ်ပေါက်သာ ရှိတော့သည်။ သမိုင်းတွင် တွေ့ရသော တံခါး (၁၂)ပေါက်မှာ-

အရှေ့ဘက်
# သာရဝတ်(သရဝဏ်)
# သာရပါ (သရပါ၊ သဗ္ဗရန်ကာ)
# သာရပေ

မြောက်ဘက်
# သာတန်း
# ငါးမြီးခတ်
# ညောင်ဖြူ

အနောက်ဘက်
# သာစည်
# မင်္ဂလာတံဆိပ်
# မကြည်သာ

တောင်ဘက်
# ဝင်မနား
# မတောင်းတ
# ကလေ  တို့ဖြစ်သည်။ 

တံခါး (၁၂)ပေါက်တွင် နတ် (၁၃) ပါး စောင့်သည်ဟု **ရာဇဝံသဇာလိနီကျမ်း** ၌ ဖော်ပြထားသည်။ 
# သရဝဏ်တွင် ဘက်သန်းပင်နတ်
# သရပါတွင် နတ်မောင်နှမ၊
# သာရပေတွင် ရွှေပေသင်နတ်၊
# သာတန်းတွင် ဇမ္ဗူတန်ဆောင်နတ်၊
# ငါးမြီးခတ်တွင် ကုဝေရနတ်၊
# ညောင်ဖြူတွင် ဇမ္ဗူသပြေနတ်၊
# သာစည်တွင် ဇမ္ဗူတမွတ်နတ်၊
# မင်္ဂလာတံဆိပ်တွင် ဝိရူပက္ခနတ်၊
# မကြည်သာတွင် မြင်းဖြူရှင်နတ်၊
# ဝင်မနားတွင်ငနွှဲသင်နတ်၊
# မတောင်းတတွင် ဝိရူပက္ခနတ်၊
# ကလေတွင် ငါးဆွဲသင်နတ်၊

## ကိုးကား
၂၀၀၅ အရှေ့တောင်အာရှ အသက် ၂၃ နှစ်အောက် ချန်ပီယံရှစ်ဘောလုံးပြိုင်ပွဲ

**၂၀၀၅ ခုနှစ် အရှေ့တောင်အာရှအသက် ၂၃ နှစ်အောက် ချန်ပီယံရှစ်ဘောလုံးပြိုင်ပွဲ** သည် အာဆီယံဘောလုံးအဖွဲ့ချုပ် မှ ပထမဆုံးအကြိမ်အဖြစ် အသက် ၂၃ နှစ်အောက်အမျိုးသားဘောလုံးသမားများအတွက် ကျင်းပသော ပြိုင်ပွဲဖြစ်သည်။ ထိုပြိုင်ပွဲကို ဒီဇင်ဘာလတွင် ကျင်းပခဲ့သည့် ၂၀၀၅ ခုနှစ် အရှေ့တောင်အာရှ အားကစားပြိုင်ပွဲ၏ အမျိုးသားအသက် ၂၃ နှစ်အောက် ဘောလုံးပြိုင်ပွဲအကြို ကျင်းပသော ပြိုင်ပွဲလည်း ဖြစ်သည်။ ပွဲစဉ်များအားလုံး၏အချိန်များမှာ ထိုင်းစံ​တော်ချိန် (UTC+7) ဖြစ်သည်။

## အုပ်စုအဆင့်
### အုပ်စု (က)
----

----

### အုပ်စု (ခ)
----

----

## ရှုံးထွက်အဆင့်
### အကြိုဗိုလ်လုပွဲ
### တတိယ​နေရာလုပွဲ
### ဗိုလ်လုပွဲ
ဇာတိပူဇက

** အရှင်ဇာတိပူဇကထေရ် **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### ဝိပဿီမြတ်စွာဘုရားလက်ထက်
ဝိပဿီမြတ်စွာဘုရား ဖွားမြင်ချိန်တွင် ဖြစ်၏။ ထိုအချိန်တွင် တောတောင်၊ သမုဒ္ဒရာနှင့်တကွ မဟာပထဝီမြေကြီးသည် တုန်လှုပ်၏။ နိမိတ်ဖတ်သူတို့သည် “ဘုရားပွင့်လတ္တံ့” ဟုပြောကြ၏။ ထိုသို့ နိမိတ်ဖတ်သူတို့၏ ပြောစကားကို အရှင်ဇာတိပူဇကထေရ် သည် ကြား၍ ဖွားမြင်စ ဘုရားလောင်းကို ပူဇော်ခြင်း ပြု၏။ ထိုသို့ ပြုပြီးနောက် ထိုနေရာတွင်ပင် သေဆုံးခဲ့၏။
### အကျိုးခံစားရခြင်း
ဤဘဒ္ဒကမ္ဘာမှ ကိုးဆယ့်တစ်ကမ္ဘာထက်တွင် ဖွားမြင်စ ဘုရားလောင်းကို ပူဇော်ခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ရပေ။ ဤဘဒ္ဒကမ္ဘာမှ သုံးခုမြောက် ကမ္ဘာထက်တွင် “သုပါရိစရိယ” အမည်ဖြင့် စကြဝတေးမင်း သုံးဆယ့်လေးကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဇာတိပူဇကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
လိင်ပြန်ခြင်း

**လိင်ပြန်ခြင်း** ဆိုသည်မှာ သာမဏေအား လူ၏ အသွင်အပြင်သို့ ပြန်လည် ပြောင်းလဲပေးခြင်း ဖြစ်၏။ သာမဏေသည် ဆယ်ပါးသီလကို စောင့်ထိန်းရ၏။ ထိုသို့ စောင့်ထိန်းနေသည့် သာမဏေသည် ပါဏာတိပါမှ သုရမေယ အထိ ရှေ့ငါးပါးသီလတွင် တစ်ပါးပါးကို ကျူးလွန်မိပါက သရဏဂုံ ပျက်စီးသွား၏။ ထို့အပြင် သာမဏေ မဟုတ်တော့ဘဲ လူဖြစ်သွား၏။ သင်္ကန်းဝတ်ထားသဖြင့် အသွင်အပြင်သာ ရှိတော့ပြီး လူဖြစ်နေ၏။ ထို့ကြောင့် သင်္ကန်းဝတ်ထားသည့် လူ ဖြစ်နေ၏။

ထို့ကြောင့် သင်္ကန်းဝတ်လူမှာ သရဏဂုံနှင့် သီလ ပျက်စီးသွားပြီ ဖြစ်သည့်အတွက် သင်္ကန်းနှင့် မထိုက်တန်တော့ပေ။ ထို့ကြောင့် လူဝတ်လဲကာ လူ့အသွင်အပြင်ကို ပြန်လည် ပြောင်းပေးရ၏။ ဤသည်ကိုပင် လိင်ပြန် သည်ဟု ဆိုကြသည်။ လိင်္ဂ၏ အဓိပ္ပာယ်မှာ အသွင်အပြင် ဖြစ်၏။

## သရဏဂုံ ပြန်ထပ်ခြင်း
တစ်ကြိမ်တစ်ခါ မတော်တဆ ကျူးလွန်မိ၍ နောင်အခါ ကျူးလွန်ခြင်းမရှိအောင် စောင့်ထိန်းလိုသော သူကိုမူ လူဝတ်မလဲစေ၊ လိင်မပြန်စေဘဲ သရဏဂုံ ထပ်မံပေးရ၏။ သရဏဂုံပေးရုံဖြင့် သီလပေးမှုကိစ္စပါ အလိုအလျောက် ပြီးစီး၏။ သီးခြားပေးရန် မလိုပေ။ သို့သော် စောင့်စည်းလိုစိတ် ပိုမိုထက်သန်ရန်အတွက် သီလပေးခြင်းက ပို၍ ကောင်း၏။ ဥပဇ္ဈာယ်ကိုမူ ထပ်မံ၍ ပေးရမည်။

## လိင်ဆယ်ပါး
အောက်ပါအချက်တို့တွင် တစ်ချက်ချက်ကို ကျူးလွန်သော သာမဏေအား လူဝတ်လဲပေးရ (လိင်ပြန်ပေးရ) ၏။
# သတ္တဝါ၏ အသက်ကို သတ်ခြင်း။
# သူတစ်ပါး၏ ပစ္စည်းကို မတရားယူခြင်း။
# မမြတ်သော မေထုန်မှုကို ကျင့်ခြင်း။
# မမှန်သော စကားကို ပြောခြင်း။
# အရက်သေစာ သောက်စားခြင်း။ (ဤငါးချက်သည် ဆယ်ပါးသီလတွင် ပါဝင်ပြီး ဖြစ်၏။)
# မြတ်စွာဘုရားကို အပြစ်ပြောခြင်း၊ ကဲ့ရဲ့ခြင်း။
# တရားတော်ကို အပြစ်ပြောခြင်း၊ ကဲ့ရဲ့ခြင်း။
# သံဃာတော်ကို အပြစ်ပြောခြင်း၊ ကဲ့ရဲ့ခြင်း။
# မိစ္ဆာဒိဋ္ဌိအယူ ယူခြင်း။
# ဘိက္ခုနီမကို ဖျက်ဆီးခြင်း။

ယင်းဆယ်ချက်အနက် စတုတ္ထအချက်နှင့်ပတ်သက်၍ သတိပြုသင့်သည်မှာ ရယ်စရာအဖြစ်ဖြင့်ပင် လိမ်ညာပြောဆိုခြင်းသည် သီလပျက်၍ လိင်ကျပေသည်။ ပဉ္စမအချက်တွင် အရက်သေစာမှန်း သိလျက်သောက်မှသာ လိင်ကျ၏။ မသိဘဲ သောက်လျှင်မူ လိင်မကျပေ။ သို့သော် ရဟန်းတော်ဖြစ်ပါက မသိဘဲ သောက်မိလျှင်လည်း အာပတ်သင့်၏။

ဘုရား၊ တရား၊ သံဃာ ရတနာသုံးပါးတွင် တစ်ပါးပါး၏ ဂုဏ်တော်ကို ထိပါးပုတ်ခတ်၍ အပြစ်ပြောဆိုသည့် သာမဏေကို ဆရာ ဥပဇ္ဈာယ်တို့က ရတနာသုံးကို အပြစ်ပြောပါက ရနိုင်သည့် ဆိုးကျိုးကို ပြောပြ၍ တားမြစ်ရမည်။ ထိုသို့ တားမြစ်၍ သာမဏေက ရှောင်ကြဉ်ပါမည်ဆိုလျှင် သဲဒဏ်၊ ရေဒဏ် ပေးပြီးနောက် သံဃာ့အလယ်တွင် အပြစ်ကို ဖော်ထုတ်လျှောက်ထားစေကာ ကန်တော့စေပြီးမှ သရဏဂုံ ပေးရမည်။ သီလပေး၍ ဥပဇ္ဈာယ် ယူရ၏။ ထိုသို့ တားမြစ်ပါသော်လည်း မရှောင်ကြဉ်သည့် သာမဏေကို လိင်ပြန်ပေးရမည်။

## ကိုးကား
သက္ကမဘာသာစကား

**သက္ကမဘာသာစကား** (; autonym: ) သက္ကမလူမျိုး နှင့် ဒိုင်းနက်လူမျိုး များ ပြောဆိုသည့် အင်ဒို-အာရိယာန် ဘာသာစကား တစ်ခုဖြစ်သည်။ ၎င်းနှင့် အနီးစပ်သော ထင်ရှားသည့် ဘာသာစကားများမှာ အာသံဘာသာစကား၊  Hajong ဘာသာစကား၊ ဘင်္ဂါလီဘာသာစကား၊ စစ်တကောင်းဘာသာစကား၊ မဏိပူရ၏ Bishnupriya Manipuri ဘာသာစကား၊ Tanchangya ဘာသာစကား နှင့် Sylheti ဘာသာစကားတို့ ဖြစ်သည်။  သက္ကမဘာသာစကားကို ဘင်္ဂလားဒေ့ရှ်နိုင်ငံ အရှေ့တောင်ပိုင်း၊ စစ်တကောင်း ကုန်းမြင့်ဒေသတွင်နေထိုင်သည့် လူဦးရေ ၃၁၀ ၀၀၀ ခန့်ကလည်းကောင်း၊ အိန္ဒိယ နိုင်ငံ၊ အာသံနယ်နှင့် တြိပူရနယ်တွင် လူဦးရေ ၃၀၀၀၀၀ ခန့်ကလည်းကောင်း၊ မီဇိုရမ်နယ်တွင် လူဦးရေ ၄၀၀၀၀  ကျော်ခန့်ကလည်းကောင်း ပြောဆိုသုံးစွဲကြသည်။ သက္ကမဘာသာစကားကို ရေးသားရန်အတွက် သက္ကမအက္ခရာ ကို အသုံးပြုသည်။ သို့သော် သက္ကမဘာသာစကားဖြင့် ရေးသားထားသော စာပေများမှာ နည်းပါးသည်။

သက္ကမလူမျိုးများ အဓိကနေထိုင်သည့် အိန္ဒိယနှင့် ဘင်္ဂလားဒေ့ရှ် နှစ်နိုင်ငံလုံးတွင် သက္ကမဘာသာစကားကို တရားဝင် ရုံးသုံးဘာသာစကားအဖြစ် ပြဋ္ဌာန်းထားခြင်း မရှိပါ။

၂၀၁၁ ခုနှစ်အထိ သက္ကမဘာသာစကားဖြင့် ထုတ်လွှင့်သော ရေဒီယိုနှင့် ရုပ်မြင်သံကြားအစီအစဉ်များ မရှိပါ။ သို့သော် အင်တာနက် လူမှုမီဒီယာများနှင့် YouTube တို့တွင် အသုံးပြုမှုများ ရှိသည်။

## မှတ်စု 
## ပြင်ပလင့်ခ်များ 
*Ethnologue report
*Unicode Font for the language 
*Chakma Script 
*Chakma Bangla Blog 
*Chakma Prototype Keyboard
*Chakma Unicode Converter
*Available Chakma Unicode Font
*
* 
*
ဂန္ဓောဒကိယ

** အရှင်ဂန္ဓောဒကိယထေရ် **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### ဝိပဿီမြတ်စွာဘုရား
ဝိပဿီမြတ်စွာဘုရား လက်ထက်တွင် ဖြစ်၏။ တစ်ခုသောအခါ အရှင်ဂန္ဓောဒကိယထေရ် သည် မြတ်စွာဘုရားအား ဖူးမြင်ရလေ၏။ ထိုအခါ အရှင်ဂန္ဓောဒကိယထေရ် သည် မြတ်စွာဘုရားအား နံ့သာရေကို လှူဒါန်းခဲ့၏။
### အကျိုးခံစားရခြင်း
ဤဘဒ္ဒကမ္ဘာမှ ကိုးဆယ့်တစ်ကမ္ဘာထက်တွင် မြတ်စွာဘုရားအား နံ့သာရေလှူဒါန်းခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ရပေ။ သုံးဆယ့်တစ်ကမ္ဘာထက်တွင်လည်း “သုဂန္ဓ” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဂန္ဓောဒကိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ကုသုမာသနိယ

** အရှင်ကုသုမာသနိယထေရ် **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### ဝိပဿီမြတ်စွာဘုရား
ဝိပဿီမြတ်စွာဘုရားလောင်း ဖွားမြင်ချိန်တွင် ဖြစ်၏။ ထိုအချိန်တွင် အရှင်ကုသုမာသနိယထေရ် တွင် ဓညဝတီမြို့တော်၌ ပုဏ္ဏားဖြစ်နေ၏။ ပုဏ္ဏားသည် ဗေဒင်သုံးပုံနှင့် အခြားသောကျမ်းတို့ကိုလည်း တတ်မြောက်၏။ တစ်နေ့သောအခါ ပုဏ္
### အကျိုးခံစားရခြင်း
ဤဘဒ္ဒကမ္ဘာမှ ကိုးဆယ့်တစ်ကမ္ဘာထက်တွင် မြတ်စွာဘုရားအား ချီးမွမ်းပြောဆိုခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ရပေ။ 

ဤဘဒ္ဒကမ္ဘာမှ ကမ္ဘာကိုးဆယ်ထက်တွင်လည်း “သမ္မုခါထဝိက” အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်ကိုးကမ္ဘာထက်တွင် “ပထဝီဒုန္ဒုဘိ” အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်ရှစ်ကမ္ဘာထက်တွင် “သရိတစ္ဆေဒန” အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်ခြောက်ကမ္ဘာထက်တွင် “အဂ္ဂိနိဗ္ဗာန” အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်ငါး ကမ္ဘာထက်တွင် “ဂတိပစ္ဆေဒန” အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်လေးကမ္ဘာထက်တွင် “ဝါတသမ” အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်သုံးကမ္ဘာထက်တွင် “ရတနပဇ္ဇလ” အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်နှစ်ကမ္ဘာထက်တွင် “ပဒဝိက္ကမန” အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်တစ်ကမ္ဘာထက်တွင် “ဝိလောကန” အမည်ဖြင့် စကြဝတေးမင်း ဖြစ်ခဲ့၏။ ကမ္ဘာရှစ်ဆယ်ထက်တွင် “ဝိရသာရ” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ကုသုမာသနိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
လောကချမ်းသာဘုရား (ပုဂံ)

**လောကချမ်းသာဘုရား**သည် ပုဂံဒေသ၊ ဝက်ကြီးအင်းရွာ တောင်ဘက်၊ ဧရာဝတီမြစ်ကမ်းသို့ သွားသော လမ်းအနီးတွင် တည်ရှိသည်။ မြန်မာသက္ကရာဇ် ၆၀၀ တွင် သခင်အိုဝ်ပြည့်ဝ၏ ကောင်းမှုတော်ဟု ဆိုသည်။ လောကချမ်းသာ လိုသူတို့ အဓိဋ္ဌာန်ပြု ဆုတောင်းကြည်ညိုလျှင် အလိုပြည့်သည်ဟု ယုံကြည်ကြသည်။
## ကိုးကား
သုဿာန်ဓုတင်

**သုဿာန်ဓုတင်** သည် ကိလေသာများကို ခါထုတ် ခေါင်းပါးစေသည့် အကျင့်တစ်ခု ဖြစ်သည်။ သုဿာန်ဓုတင် ဆောက်တည်မည့်ရဟန်းသည် သန်းခေါင်ယံပတ်လုံး သုဿာန်နေ၍ မိုးသောက်ယံ၍ သုဿာန်မှ ထွက်သင့်သည်ဟု အင်္ဂုတ္တိုရ်ဆောင်မထေရ်များက ဆိုကြသည်။

ဤတွင် လူတို့က သုဿာန်ဟု သတ်မှတ်ထားသော်လည်း လူသေအလောင်း မဖုတ်၊ မချ၊ မမြှုပ်၊ မရှို့ရသေးလျှင် သုဿာန်မမည်ပေ။

အလောင်းကို မီးရှို့ အပ်သော်သာ သုသာန် မည်၏။ အလောင်းကို မီးရှို့ရာအခါမှ စ၍ ၁၂-နှစ်တိုင် ကာလကြာအောင် စွန့်ပစ်ထားအပ်သော်လည်း သုသာန်ပင်ဖြစ်၏။ သုသာန်၌ နေသောရဟန်းသည် စင်္ကြံမဏ္ဍပ်စသည်တို့ကို ဆောက်လုပ်စေ၍ ညောင်စောင်း အင်းပျဉ် ခင်းစေကာ သောက်ရေသုံးဆောင်ရေ တည်ထားစေလျက် စာပေပို့ချပြီး မနေရ။ ဓုတင်ကို ဆောင်ရန် ဝန်လေးလှ၏။ 

## ဆောက်တည်ပုံ
ဤဓုတင်အား ဆောက်တည်မည့်ရဟန်းသည် ** နသုသာနံ ပဋိက္ခိပါမိ** ဟု ပါဠိဘာသာဖြင့်လည်းကောင်း၊ ** သုသာန်မဟုတ်သော အရပ်ကို ပယ်ပါ၏** ဟု မြန်မာဘာသာဖြင့်လည်းကောင်း၊ 

** သောသာနိကင်္ဂံ သမာဒိယာမိ** ဟု ပါဠိဘာသာဖြင့်လည်းကောင်း၊ ** သုသာန်၌ နေလေ့ရှိသော ရဟန်း၏ အကြောင်းစေတနာကို ဆောက်တည်ပါ၏** ဟု မြန်မာဘာသာဖြင့်လည်းကောင်း ရွတ်ဆိုကာ ဆောက်တည်ရ၏။ကဲ့သို့ ညအခါ၌ အထင်မှားသဖြင့် ကြောက်လန့်မှုမဖြစ်စေရန် နေ့အခါက သစ်ငုတ်, ချုံဖုတ် စသည်ကို မှတ် မှတ်သားသား ကြည့်ရှုထားသင့်၏။ ညအခါ၌ ကြောက်မက်ဖွယ်ရာ ဟစ်အော်ကာဖြင့် လှည့်လည်သွားလာနေသော ဘီလူး သရဲ သဘက်တို့ကို တစုံတခု ခဲဒုတ်စသည်ဖြင့် ပစ်ခတ်မှု မပြုကောင်း။ တရက်တလေမျှ သုသာန်သို့ မသွားပဲ မနေရ။ သုသာန်၌ သန်းခေါင် (မဇ္ဈိမ) ယာမ် ကုန်စေပြီးလျှင် မိုးသောက် (ပစ္ဆိမ) ယာမ်၌ ပြန်လာနိုင်၏ဟု အင်္ဂုတ္တရနိကာယ်ဆောင် မထေရ်တို့ မိန့်ဆိုကြသည်။ သောသာနိကဓုတင်ဆောင် ရဟန်းများသည် ဆီထွေး, နှမ်းလှော်, ပဲ, ထမင်း, ငါး, အမဲ, နို့ရည်, ဆီ, တင်လဲတို့ကို မစားပဲ ရှောင်ကြဉ်ရသည်။ ဒကာ, ဒကာမတို့၏ အိမ်သို့လည်း မဝင်ရချေ။ 

## ဓုတင်ဆောင် ရဟန်း၃-မျိုး
ဤ၌လည်း 

(၁) **အမြတ်စား (ဥက္ကဋ္ဌ)** ဓုတင်ဆောင် ရဟန်းသည် အလောင်းကောင်ကို မပြတ် မီးရှို့ ရာ မပြတ်အပုပ်နံ့နံရာ ငိုကြွေးသံ မပြတ်ရာ သုသာန်မှာ နေရ၏။ 

(၂) **အလတ်စား (မဇ္ဈိမ)** ဓုတင်ဆောင် ရဟန်းသည် ပြဆိုပြီး အချက်တခုခုရှိရာ သုသာန်မှာ နေရ၏။ 

(၃) **အညံ့စား (= မုဒုက)** ဓုတင် ဆောင်ရဟန်းသည် သုသာန်လက္ခဏာရောက် ကာမျှဖြစ်သော သုသာန်၌ နေနိုင်သည်။  

## ဓုတင် ပျက်စီးခြင်း
သုဿာန်မဟုတ်သော အရပ်၌နေလျှင် သုဿာန်ဓုတင် ပျက်၏။ သုဿာန်သို့ မသွားသောနေ့၌ ဓုတင်ပျက်သည်ဟု အင်္ဂုတ္တိုရ်ဆောင် ရဟန်းများက ဆိုကြသည်။ ထိုသို့ ဓုတင်ပျက်ပါက ပြန်၍  ဆောက်တည်ကာ ကျင့်သုံးနိုင်၏။ အခြားသော ဓုတင် ဤအတိုင်း ဖြစ်၏။။

## တိုက်တွန်းချက်
သုသာန်ဓုတင်ဆောင်ပုဂ္ဂိုလ်သည် မရဏာနုဿတိဘာဝနာ အစွမ်းကြောင့် အိပ်မက်၌လည်း မမေ့မလျော့ရှိ၏။
များစွာသော အသုဘနိမိတ်တို့ကြောင့် ကာမရာဂတည်းဟူသော ကိလေသာစိတ်များ မဖြစ်စေနိုင်ကုန်။
ပြန့်ပြောကြီးကျယ်များပြားသော ထိတ်လန့်တတ်သော သံဝေဂဉာဏ်သို့ ရောက်သောကြောင့် မာန်ယစ်ခြင်းကို ပယ်နိုင်၍ သေခြင်းကင်းရာ ငြိမ်းအေးချမ်းသာသော နိဗ္ဗာန်ကို ဦးတည်လျက် ကောင်းစွာလုံ့လပြု၍ ကြိုးစားအားထုတ်တတ်၏။
ဤသို့လျှင် များပြားလှစွာသော ဂုဏ်ကျေးဇူးတို့ကို ဖြစ်ထွန်းစေတတ်သောကြောင့် ယောဂီရဟန်းမြတ်သည် သုသာန်ဓုတင်ဆောင်ခြင်းကို ကောင်းစွာကြိုးစား အားထုတ်အပ်ပေတော့သတည်း။ 

## ကိုးကား
ကမ္ဘာ့ပင်လယ်ရေကြောင်းနေ့

**ကမ္ဘာ့ပင်လယ်ရေကြောင်းနေ့** () သည် နှစ်စဉ် စက်တင်ဘာလ (၁၁)ရက်နေ့ကို သတ်မှတ်ထားသည်။ ၂၀၁၈-ခုနှစ် ကမ္ဘာ့ပင်လယ်ရေကြောင်းနေ့ အတွက် ဆောင်ပုဒ်မှာ "IMO နှစ်(၇၀)- အနာဂတ်ကာလ ကောင်းမွန်ရေး ရေကြောင်းလုပ်ငန်း ဦးစားပေး" ဖြစ်သည်။

ကမ္ဘာ့ပင်လယ်ရေကြောင်းနေ့ အထိမ်းအမှတ် အခမ်းအနားကို အပြည်ပြည်ဆိုင်ရာ ပင်လယ်ရေကြောင်းအဖွဲ့မှ ကြီးမှူး၍ ရေကြောင်းဘက်ဆိုင်ရာ ဘေးအန္တရာယ်ကင်းရှင်းရေး၊ လုံခြုံရေး၊ ရေကြောင်းပတ်ဝန်းကျင် ထိန်းသိမ်းစောင့်ရှောက်ရေး ကိစ္စရပ်များအပေါ် အထူးဂရုပြု ဆောင်ရွက်လာနိုင်စေရေးအတွက် အဖွဲ့ဝင်နိုင်ငံများတွင် နှစ်စဉ်ကျင်းပကြသည်။

## ကိုးကား
ငှက်ပစ်တောင်ဘုရား

**ငှက်ပစ်တောင်ဘုရား** သည် မြန်မာနိုင်ငံ၊ မန္တလေးတိုင်းဒေသကြီး၊ ညောင်ဦးမြို့၏ အရှေ့တောင်ဘက်ရှိ ငှက်ပစ်တောင်တွင် တည်ရှိသည်။ ငှက်ပစ်တောင်သို့ ဆပဒစေတီအလွန် အရှေ့ဘက်သို့ ချိုးဝင်သော လမ်းအတိုင်း သွားရသည်။ ပုဂံခေတ်ဦး စေတီတော်တစ်ဆူ၏ ပုံဖြစ်၍ ထူးခြားသည်။ ငှက်ပစ်တောင်စေတီအနီးတွင် နာရပတိစည်သူမင်းကြီး တည်ထားလှူဒါန်းခဲ့သော ဥမင်ပေါင်း တစ်ထောင်ကျော်သည်ဟု ဆို၏။

ငှက်ပစ်တောင်စေတီကို ပျူစောထီးမင်းသည် မြန်မာသက္ကရာဇ် ၉၂-ခုနှစ်တွင် တည်သည်။ ငှက်ကြီးကို ပျူစောထီး လေးနှင့် ပစ်နိုင်ခဲ့ရာ ထိုတောင်ပေါ်တွင် စေတီတည်ထားခြင်း ဖြစ်သည်။ ငှက်ပစ်တောင်သည် အမြင့်ပေ ၂၅-ပေမျှသာ ရှိသော တောင်ပူစာလေး ဖြစ်သည်။ ဘုရားစေတီအတွင်း၌ ပျူစောထီးမင်း အတ္ထုပ္ပတ္တိ ပန်းချီလက်ရာများကို တွေ့နိုင်သည်။

ငှက်ပစ်တောင်ဘုရားအနီးတွင် မြားသဥမင်၊ သမီးဝှက်ဥမင်တို့ ရှိသည်။ ငလျင်လှုပ်စဉ်က စေတီထိပ်ပိုင်း ပြတ်ကျသွားခဲ့ရသည်။

## သမိုင်းနောက်ခံ
ငှက်ပစ်တောင်ဟုဆိုသော်လည်း တောင်ကုန်းတောင်တန်းကြီးမဟုတ်ပဲ အမြင့် ၂၅ပေခန့်ရှိသည့် တောင်ပူစာကလေးဖြစ်သည်။ ယခင်ငှက်ပစ်တောင်မှာ ပုဂံခေတ်ဦးကာလ ပျူစောထီး ရာဇဝင်နှင့်လည်း ဆက်စပ်လျက်ရှိ၏။ မြန်မာသက္ကရာဇ် ၉၂ခုနှစ်တွင် ပျူစောထီးမင်းက ငှက်ပစ်တောင်အရပ်၌ ငှက်ကြီးအား လေးဖြင့်ပစ်ခွင်းအောင်နိုင်မှု အထိမ်းအမှတ်အဖြစ် စေတီတည်ထားခဲ့သည် ဆိုသည်။

အနော်ရထာမင်းလက်ထက်တွင် သထုံဒေသမှ ရှင်အရဟံ ပုဂံသို့ကြွရောက်လာကာ ထေရဝါဒဗုဒ္ဓသာသနာ စည်ပင်ပြန့်ပွားစေရန် သာသနာပြုလုပ်ငန်းများလုပ်ဆောင်ခဲ့သည်။ ပုဂံပြည်သူ ပြည်သားများသည် ဗုဒ္ဓဘာသာကို သက်ဝင်ယုံကြည်ကြပြီး စေတီပုထိုးအများအပြားကိုလည်း တည်ထားကိုးကွယ်ခဲ့ကြသည်။ အနော်ရထာမင်းသည် ခရစ်နှစ် ၁၀၅၈ခုနှစ်တွင် ညောင်ဦးဒေသ ငှက်ပစ်တောင်ထက်၌ ဉာဏ်တော် (၁၈)ပေရှိ ဗုဒ္ဓရုပ်ပွားတော်တစ်ဆူကို တည်ထားကိုးကွယ်ခဲ့သည်။ ထို့နောက် သထုံဒေသမှ သံဃာတော်အများအပြားအား ပင့်ဆောင်လျက် ညောင်ဦးဒေသ ငှက်ပစ်တောင်တွင် သီတင်းသုံးနိုင်ရန် ဥမင်နှင့်ကျောင်းများ ဆောက်လုပ်လှူဒါန်းခဲ့သည်။

ငှက်ပစ်တောင်တွင် ပုဂံခေတ်၊အင်းဝခေတ်၊ကုန်းဘောင်ခေတ်စသည့် ခေတ်အဆက်ဆက်၌ ရဟန်းသံဃာများ သီတင်းသုံးနေထိုင်ခဲ့ကြရာ ငှက်ပစ်တောင်ဂိုဏ်းဟူ၍ ပေါ်ပေါက်လာခဲ့သည်။

## လေ့လာကြည်ညိုဖွယ်ရာများ
ငှက်ပစ်တောင် ဂေါတမရုပ်ပွားတော်ကြီးတိုက်အတွင်း၌ ယင်းဒေသတစ်ဝိုက်တွင် အဘယဒါနဘေးမဲ့ပေးကြောင်း ကျောက်စာကို ထိန်းသိမ်းစိုက်ထူထားသည်။ အလောင်းမင်းတရားကြီးလက်ထက်တွင် ပဲခူး၊ဟံသာဝတီကို တိုက်ခိုက်အောင်မြင်ပြီးနောက် ယခင် အနော်ရထာမင်းလက်ထက်က အဘယဒါနအဖြစ်လှူဒါန်းခဲ့သည့် မြေနေရာအား ထပ်ဆံဆက်ကပ်လှူဒါန်းပါသည်။ အလောင်းမင်းတရား၏ အလှူတော်ကို ၂၇ ဇန်နဝါရီ ၁၇၅၈ ခုနှစ်တွင် ငှက်ပစ်တောင်ဂိုဏ်းဆရာတော် ရှင်ဓမ္မသာသနကတ္တိအား ဆက်ကပ်ခဲ့ခြင်းဖြစ်ပြီး ကျောက်စာရေးထိုးမှတ်တမ်းတင်ခဲ့၏။
ဂေါတမရုပ်ပွားတော်ကြီး ကိန်းဝပ်စံပါယ်တော်မူရာ တိုက်နံဘေးမှ အပေါ်သို့တက်ရောက်ရသည့် ကုန်းမြင့်ထက်တွင် ဂူဘုရားငယ်တစ်ဆူရှိပြီး ယင်းဂူဘုရားအတွင်း၌ ရှေးဟောင်းကမ္ပည်းစာများနှင့် ပန်းချီများရှိသည်။ ငှက်ပစ်တောင်စေတီဟူ၍ နှစ်ဆူတည်ရှိရာ တောင်ဘက်စေတီတော်၏ နံရံရှိ ဗုဒ္ဓဆင်းတုတော်မှာ ခရစ်နှစ် ၁၃၆၄ခုနှစ်က သိုက်တူးသမားများလက်ချက်ဖြင့် ပျက်စီးယိုယွင်းခဲ့သဖြင့် ငှက်ပစ်တောင်ဆရာတော်က ပြန်လည်ပြုပြင်ခဲ့ရကြောင်း ကမ္ပည်းမှင်စာလည်း ရေးထိုးထားရှိသည်။
ငှက်ပစ်တောင်၏ အနောက်ဘက်တွင် ရှင်အရဟံအုတ်ကျောင်းကိုလည်း လေ့လာနိုင်ကြ၏။ အရှေ့ဘက်ဥပစာတွင် ဓမ္မသာလာခေါ် တရားဟောဆောင်ရှိပြီး ယခင်ကသစ်သားဆောင်အုပ်ကြွပ်မိုးဖြစ်ဟန်ရှိသည်။ နောက်ဘက်၌မူ အုတ်ကျောင်းနှင့်တစ်ဆက်တည်း အုတ်တံတိုင်းကိုပါ တည်ဆောက်ထား၏။

## ရုပ်ပုံများ

File:Bird HPT Pagoda.jpg|ငှက်ရုပ်တု
File:Hngak Pyis Taung (well).jpg|ရေတွင်း

## ကိုးကား
ကမားရွာ၊ ဘားအံမြို့နယ်

**ကမားရွာ**()သည် ကရင်ပြည်နယ်၊ ဘားအံခရိုင်၊ ဘားအံမြို့နယ်၊ ကော့ရင်း(အောက်)ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၈၉၄၈ ဖြစ်သည်။ 
၂၀၁၄ သန်းခေါင်စာရင်းအရ ကော့ရင်း(အောက်)ကျေးရွာအုပ်စုတွင် အိမ်ခြေပေါင်း ၁၄၁၂ အိမ် ရှိကာ၊ လူဦးရေစုစုပေါင်း ၇၇၂၄ ဦး နေထိုင်သည်။ 

## ရုပ်ပုံများ

File:A Phoe That Zan Pagoda.jpg|ကမားတောင်ရှိ အဖိုးသာဇံဘုရား

## ကိုးကား 
ကဏ္ဍ:ဘားအံမြို့နယ်ရှိ ရွာများ
အရှင်ပဒုမပူဇကထေရ်

* ပဒုမပူဇက၊ သေရေယျဝဂ်
* ပဒုမပူဇက၊ ဧကပဒုမိယဝဂ်
ပဒုမပူဇက၊ သေရေယျဝဂ်

** အရှင်ပဒုမပူဇကထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
ဟိမဝန္တာတောင်၏ အနီးတွင် “ဂေါတမ” ဟု အမည်ရှိသည့် တောင်ရှိ၏။ ထိုတောင်တွင် နဂါးတို့သည် နေထိုင်ကြ၏။ 

အရှင်ပဒုမပူဇကထေရ်   သည် ထိုတောင်၏ အလယ်တွင် ကျောင်းသင်္ခမ်း၌ မိမိ၏ တပည့်တို့ဖြင့် နေထိုင်၏။ ထို့နောက် အရှင်ပဒုမပူဇကထေရ်   သည် မြတ်စွာဘုရားအား ပဒုမ္မာကြာဖြင့် မြတ်စွာဘုရးအား မှန်းဆကာ ပူဇော်ခဲ့၏။

### အကျိုးခံစားရခြင်း
ဤဘဒ္ဒကမ္ဘာမှ ကိုးဆယ့်တစ်ကမ္ဘာတို့ပတ်လုံး မြတ်စွာဘုရားအား ပန်းပူဇော်ခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ရပေ။  ဤဘဒ္ဒကမ္ဘာမှ  ငါးဆယ့်တစ်ကမ္ဘာထက်တွင်  “ဇလုတ္တမ” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပဒုမပူဇကထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ဂဏ္ဌိပုပ္ဖိယ

** အရှင်ဂဏ္ဌိပုပ္ဖိယထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
## ဝိပဿီမြတ်စွာဘုရားလက်ထက်
ဝိပဿီမြတ်စွာဘုရား လက်ထက်တော်အခါက ဖြစ်၏။ ထိုမြတ်စွာဘုရားသည် ကျောင်းအရံမှ ထွက်တော်မူသောအခါ အရှင်ဂဏ္ဌိပုပ္ဖိယထေရ်   သည် ခရီးလမ်း၌ ညဉ့်မွှေးပန်းဖြင့် ဖြန့်ကြဲကာ ပူဇော်၏။ 

### အကျိုးခံစားရခြင်း
ဤဘဒ္ဒကမ္ဘာမှ ကိုးဆယ့်တစ်ကမ္ဘာတို့ပတ်လုံး မြတ်စွာဘုရားအား ပန်းပူဇော်ခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ရပေ။  ဤဘဒ္ဒကမ္ဘာမှ  လေးဆယ့်တစ်ကမ္ဘာထက်တွင်  “စရဏ” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဂဏ္ဌိပုပ္ဖိယထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အင်ဂျက်တာ

အင်ဂျက်တာ ဆိုသည်မှာ ဆီဖြန်းခေါင်း ဖြစ်ပြီး ဆိုလင်နွိုက်ဗားတစ်ခု ဖြစ်သည်။ ၎င်းတွင် ကွိုင်တစ်ခုပါဝင်ပြီး ယင်းကွိုင်သို့ လျှပ်စစ်ဗို့အားတစ်ရပ်ပေးသွင်းသောအခါ လျှပ်စစ်သံလိုက်ဓာတ် ဖြစ်ပေါ်လာပြီး အတွင်းရှိ အပ်ဗားအား ဆွဲသွင်းစေခြင်းဖြင့် ထိပ်ဝပွင့်ကာ ဆီပိုက်လိုင်းမှ ဆီများအား အင်ဂျက်တာ ထိပ် အပေါက်ငယ်များမှ တစ်ဆင့် အင်ဂျင် မန်နီဖိုး လေဝင်လမ်းအတွင်းသို့ ဖြန်းသွင်းပေးပါသည်။ အင်ဂျက်တာတွင် အဆက်အသွယ်ဝါယာ နှစ်ပင်ပါပြီး တစ်ပင်သို့ အပေါင်းဗို့အားတစ်ရပ် ပုံသေပေးထားပြီး အနှုတ်ဗို့အား ပေးပို့ခြင်းကို ကရိုင်းရှပ်တည်နေရာ အာရုံခံမှ ရရှိသည့် အချက်ပြအပေါ်မူတည်၍ အင်ဂျင်ထိန်းချုပ်ယူနစ် အတွင်းမှ 
မိုက်ခရိုကွန်ထရိုလာက ထိန်းချုပ်ပါသည်။ အင်ဂျက်တာ သို့ အနှုတ်ဗို့အားပေးပို့ခြင်းကို 
ထရန်စစ်စတာ ကို အဖွင့်အချက်ပြ အပိတ်အချက်ပြ ပေးပို့ကာ ပွင့်စေ ပိတ်စေခြင်းဖြင့် ထိန်းချုပ်သည်။ အင်ဂျက်တာ ကောင်းမကောင်း စစ်ဆေးရာတွင် 
*၁။ လျှပ်စစ်ပိုင်းဆိုင်ရာ ကောင်းမကောင်းစစ်ဆေးခြင်း
*၂။ စက်မှုပိုင်းဆိုင်ရာ ကောင်းမကောင်းစစ်ဆေးခြင်း ဟူ၍ နှစ်ပိုင်းပါဝင်သည်။

လျှပ်စစ်ပိုင်းဆိုင်ရာ စစ်ဆေးခြင်းဆိုသည်မှာ ကွိုင် ခုခံမှုကို တိုင်းတာ စစ်ဆေးခြင်းဖြစ်ပြီး စက်မှုပိုင်းဆိုင်ရာ စစ်ဆေးခြင်းဆိုသည်မှာ အင်ဂျက်တာ အတွင်း အပ်ဗားမလုံ၍ လောင်စာဆီ ယိုစိမ့်မှု ရှိမရှိ စစ်ဆေးခြင်း ဆီထွက်လမ်းနှင့် အတွင်းတွင် အညစ်အကြေးစုပုံသဖြင့် လောင်စာဆီ ထွက်လမ်း ပိတ်နေမှုရှိမရှိစစ်ဆေးခြင်း တို့ဖြစ်သည်။ အင်ဂျက်တာ ကွိုင်ခုခံမှု မည်မျှရှိသည်ကို တိုင်းတာရန် ခုခံမှုတိုင်း မျိုးစုံတိုင်းမီတာအသုံးပြုရန် လိုအပ်သည်။
ဖလဒါယက၊ သေရေယျဝဂ်

** အရှင်ဖလဒါယကထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### ပဒုမုတ္တရမြတ်စွာဘုရားလက်ထက်
ပဒုမုတ္တရမြတ်စွာဘုရား လက်ထက်တော်အခါက ဖြစ်၏။ အရှင်ဖလဒါယကထေရ်   သည် ဟိမဝန္တာအနီး သင်္ခမ်းကျောင်းတွင် နေထိုင်၏။ အရှင်ဖလဒါယကထေရ်   သည် ဗေဒင်သုံးပုံးကို တတ်မြောက်၏။ မီးအား လုပ်ကျွေးပူဇော်မှု ပြုသူ ဖြစ်၏။

တစ်နေ့သောအခါ မြတ်စွာဘုရားသည် အရှင်ဖလဒါယကထေရ်   ထံသို့ ဆွမ်းခံကြွတော်မူ၏။ ထိုအခါ အရှင်ဖလဒါယကထေရ်   သည် သစ်ပင်ဖျားတွင် ချိတ်ဆွဲထားသည့် အိတ်ထဲမှ သရက်ဖြူသီးတို့ကို ပေးလှူခဲ့၏။ 

### အကျိုးခံစားရခြင်း
မြတ်စွာဘုရားအား သစ်သီးလှူခဲ့သည့် အကျိုးကြောင့် ကမ္ဘာတစ်သိန်းပတ်လုံး အပါယ်မလားခဲ့ရပေ။  ဤဘဒ္ဒကမ္ဘာမှ  ကမ္ဘာခုနစ်ရာထက်တွင်  “သုမင်္ဂလ” အမည်ဖြင့် စကြဝတေးမင်း  ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဖလဒါယကထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ပုပ္ဖထူပိယ

** အရှင်ပုပ္ဖိထူပိယထေရ် **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
အရှင်ပုပ္ဖိထူပိယထေရ်  သည် ဗေဒင်သုံးပုံကို တတ်မြောက်သည့် ပုဏ္ဏားတစ်ဦး ဖြစ်ခဲ့၏။ ထိုပုဏ္ဏားသည် တပည့်တို့ဖြင့် ခြံရံကာ နေလျက် ရှိ၏။ တစ်နေ့သောအခါ တပည့်တို့သည် မြတ်စွာဘုရား ပွင့်တော်မူလျက် ရှိကြောင်း ပြောသည်ကို ကြား၏။

ထိုအခါ ပုဏ္ဏားသည် မြတ်စွာဘုရားအား ဖူးမြင်လိုစိတ် ဖြစ်၏။ တပည့်တို့နှင့်အတူ မြတ်စွာဘုရားအား ဖူးမြင်ရန် သွားလေ၏။ လမ်းခရီးတွင် ပုဏ္ဏားသည် အနာရောဂါ နှိပ်စက်သဖြင့် ဆက်မသွားနိုင်ဘဲ ဇရပ်တွင်နေခဲ့၏။ ထိုအခါ တပည့်တို့အား မြတ်စွာဘုရား၏ ဂုဏ်တော်သည် အဘယ်သို့ ရှိသနည်းဟု မေး၏။ တပည့်တို့ကလည်း ဖူးမြင်ရသည့်အတိုင်း ဖြေကြား၏။ ပုဏ္ဏားလည်း တပည့်တို့၏ စကားကို ကြားရ၍ စိတ်ကြည်လင်မှုများ ဖြစ်ပေါ်လေ၏။ ထို့နောက် ပန်းပုထိုးတော် ပြုလုပ်၏။ ထို့နောက် ထိုနေရာတွင်ပင် သေဆုံးလေ၏။ 

ထို့နောက် တပည့်တို့သည် အလောင်းကို သင်္ဂြိုဟ်ကာ မြတ်စွာဘုရားထံသို့ ခရီးဆက်လေ၏။

### အကျိုးခံစားရခြင်း
မြတ်စွာဘုရား၏ ပုထိုးတော်ကို ပန်းတို့ဖြင့် ပြုလုပ်ကာ ပူဇော်ခဲ့သည့်အကျိုးကြောင့် ကမ္ဘာတစ်သိန်းပတ်လုံး အပါယ်မလားခဲ့ရပေ။  ဤဘဒ္ဒကမ္ဘာမှ  ကမ္ဘာလေးသောင်းထက်တွင် “အဂ္ဂိသမ” အမည်ဖြင့် စကြဝတေးမင်း တစ်ဆယ့်ခြောက်ကြိမ် ဖြစ်ခဲ့၏။ ကမ္ဘာနှစ်သောင်းထက်တွင်လည်း “ဃတာသန” အမည်ဖြင့် စကြဝတေးမင်း သုံးဆယ့်ရှစ်ကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပုပ္ဖိထူပိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ရက်ချုပ်

ရက်ချုပ်ဆိုသည်မှာ လူတစ်ယောက် မွေးဖွားသည့် ခုနှစ်၊ လ၊ ရက် နာရီ စသည်တို့ကို ထန်းရွက်ပေါ်တွင် ကညစ်ဖြင့် ရေးခြစ်၍ မှတ်တမ်းတင်ထားသော အရာဖြစ်သည်။ ရက်ချုပ်အား ကျီးမနား ထန်းရွက်ပေါ်တွင် ရေးသားလေ့​ရှိကြသည်။

ပုံမှန်ထန်းရွက်များသည် ဘေးသို့ ကားနေသောကြောင့် ကျီးကန်းများ နားနေနိုင်သော်လည်း ထောင်မတ်နေသော ထန်းရွက်မှာ ကျီးမနားနိုင်သဖြင့် မြင့်မြတ်သည်ဟု ယူဆကြသည်။ လူတစ်ယောက်၏ မွေးနေ့ အချိန်အခါကို ထိုသို့သော မြင့်မြတ်သည့်အရာတွင် ရေးမှတ်ခြင်းဖြင့် ကျက်သရေတိုးလိမ့်မည်ဟု ယူဆကြသဖြင့် ရက်ချုပ်ကို ကျီးမနားထန်းရွက်ပေါ်တွင် ရေးမှတ်ကြခြင်း ဖြစ်သည်။

## ကိုးကား
ဉာဏသညိက၊ သေရေယျဝဂ်

** အရှင်ဉာဏသညိကထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
ထိုအချိန်အခါတွင် အရှင်ဉာဏသညိကထေရ်  သည် ဟိမဝန္တာတောင်ကြား၌ နေထိုင်၏။ အရှင်ဉာဏသညိကထေရ်   သည် တင့်တယ်သော သဲကို မြင်ရကာ မြတ်စွာဘုရားအား အစဉ်အောက်မေ့၏။ 

### အကျိုးခံစားရခြင်း
ဤဘဒ္ဒကမ္ဘာမှ ကိုးဆယ့်တစ်ကမ္ဘာတို့ပတ်လုံး ဘုရားဟူသည့် အမှတ်သညာကို ရခဲ့သည့်အချိန်မှစကာ  အပါယ်လေးဘုံသို့ မကျရောက်ခဲ့ရပေ။  ဤဘဒ္ဒကမ္ဘာမှ  ကမ္ဘာခုနစ်ဆယ်ထက်တွင်  “ပုလိပုပ္ဖိယ” အမည်ဖြင့် စကြဝတေးမင်း တစ်ကြိမ်  ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဉာဏသညိကထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ဧကပသာဒနိယ

** အရှင်ဧကပသာဒနိယထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
## အတ္တဒဿီမြတ်စွာဘုရားလက်ထက်
အတ္တဒဿီမြတ်စွာဘုရား လက်ထက်တော်အခါက ဖြစ်၏။ ထိုအချိန်တွင် အရှင်ဧကပသာဒနိယထေရ်   ၏ အမည်သည် “နာရဒ”  ဖြစ်၏။ “ကေသဝ” ဟုလည်း ခေါ်၏။ နာရဒသည် မြတ်စွာဘုရားထံသို့ သွားရောက်ရာ မြတ်စွာဘုရားသည် တရားဟောတော်မူ၏။ တရားနာကြားပြီးနောက် မြတ်စွာဘုရားအား လက်အုပ်ချီ၍ ရှိခိုးကာ အရှေ့အရပ်သို့ ထွက်ခွာလာခဲ့၏။

### အကျိုးခံစားရခြင်း
ဤဘဒ္ဒကမ္ဘာမှ  တစ်ထောင့်ခုနစ်ရာထက်  “အမိတ္တတာပန” အမည်ဖြင့် စကြဝတေးမင်း  သုံးကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဧကပသာဒနိယထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
စန္ဒနပူဇနက

** အရှင်စန္ဒနပူဇနကထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
## အတ္တဒဿီမြတ်စွာဘုရားလက်ထက်
အတ္တဒဿီမြတ်စွာဘုရား လက်ထက်တော်အခါက ဖြစ်၏။ ထိုအချိန်တွင် အရှင်စန္ဒနပူဇနကထေရ်   သည် စန္ဒဘာဂါမြစ်ကမ်းနားတွင် နေထိုင်သည့်ကိန္နရာ ဖြစ်နေ၏။ တစ်နေ့သောအခါ ထိုကိန္နရာသည် မြတ်စွာဘုရားအား ဖူးမြင်ရ၏။ ထို့နောက် မြတ်စွာဘုရားအား စန္ဒကူးဖြင့် လှူဒါန်းပူဇော်ခဲ့၏။

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကမ္ဘာတစ်ထောင့်ရှစ်ရာထက်တွင် မြတ်စွာဘုရားအား ပန်းလှူခဲ့သည့်အချိန်မှစကာ အပါယ်လေးဘုံသို့ မရောက်ခဲ့ရပေ။ ဤဘဒ္ဒကမ္ဘာမှ  ကမ္ဘာတစ်ထောင့်လေးရာထက်တွင်  “ရောဟဏီ” အမည်ဖြင့် စကြဝတေးမင်း  သုံးကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်စန္ဒနပူဇနကထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
သုဒဿန

** အရှင်သုဒဿနထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
## သိခီမြတ်စွာဘုရားလက်ထက်
သိခီမြတ်စွာဘုရား လက်ထက်တော်အခါက ဖြစ်၏။ တစ်ခုသောအချိန်တွင် အရှင်သုဒဿနထေရ်   သည် ဝိနတာမြစ်ကမ်းနား၌ ရှိသော ညောင်ကြတ်ပင်ကို ရှာဖွေနေ၏။ ထိုအခါ သိခီမြတ်စွာဘုရားကို ဖူးမြင်ရ၏။ ထို့နောက် အရှင်သုဒဿနထေရ်   သည် ဆတ်သွားပန်းကို မြင်၍ ခူးယူပြီးလျှင် မြတ်စွာဘုရားအား ကပ်လှူပူဇော်၏။ 

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ သုံးဆယ့်တစ်ကမ္ဘာထက်တွင် မြတ်စွာဘုရားအား ပန်းလှူခဲ့သည့်အချိန်မှစကာ အပါယ်လေးဘုံသို့ မရောက်ခဲ့ရပေ။ ဤဘဒ္ဒကမ္ဘာမှ  တစ်ဆယ့်သုံးကမ္ဘာထက်တွင်  “ဖလုဂ္ဂတ” အမည်ဖြင့် စကြဝတေးမင်း  တစ်ဆယ့်နှစ်ကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သုဒဿနထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အ.ထ.က(၂)မရမ်းကုန်း

** အမှတ်(၂) အခြေခံပညာ အထက်တန်းကျောင်း မရမ်းကုန်းမြို့နယ် ** သည် ရန်ကုန်တိုင်းဒေသကြီး မရမ်းကုန်းမြို့နယ် ရန်ကုန်-အင်းစိန်လမ်းမ တွင် တည်ရှိသော အထက်တန်းကျောင်း တစ်ကျောင်းဖြစ်သည်။

## ကိုးကား
ပုပ္ဖစ္ဆဒနိယ

** အရှင်ပုပ္ဖစ္ဆဒနိယထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
## ပဒုမုတ္တရမြတ်စွာဘုရားလက်ထက်
ပဒုမုတ္တရမြတ်စွာဘုရား လက်ထက်တော်အခါက ဖြစ်၏။ ထိုအချိန်တွင် အရှင်ပုပ္ဖစ္ဆဒနိယထေရ်   သည် ဗေဒင်သုံးပုံကို တတ်မြောက်သည့် “သုနန္ဒ” အမည်ရသည့် ပုဏ္ဏားဖြစ်၏။  ထိုပုဏ္ဏားသည် ဝါဇပေယျယဇ်ကို ပူဇော်၏။

တစ်ခုသောအချိန်တွင် ကောင်းကင်၌ စင်္ကြံကြွသွားသော မြတ်စွာဘုရားအား ပုဏ္ဏားသည် မြင်လေ၏။ ထိုအခါ ပုဏ္ဏားသည် ပန်းတို့ကို ခူး၍ ကောင်းကင်၌ ပစ်မြှောက်ကာ ပူဇော်ခဲ့၏။ 

### အကျိုးခံစားရခြင်း
ဤဘဒ္ဒကမ္ဘာမှ  တစ်ရာ့တစ်ဆယ့်တစ်ကမ္ဘာထက်တွင်  “အမ္ဗရံသ” အမည်ဖြင့် စကြဝတေးမင်း  သုံးဆယ့်ငါးကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပုပ္ဖစ္ဆဒနိယထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်ပိယာလဖလဒါယကထေရ်

* ပိယာလဖလဒါယက၊ ကိင်္ကဏိပုပ္ဖဝဂ်
* ပိယာလဖလဒါယက၊ သောဘိတဝဂ်
ပိယာလဖလဒါယက၊ သောဘိတဝဂ်

** အရှင်ပိယာလဖလဒါယကထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
## သိခီမြတ်စွာဘုရားလက်ထက်
သိခီမြတ်စွာဘုရား လက်ထက်တော်အခါက ဖြစ်၏။ ထိုအချိန်တွင် အရှင်ပိယာလဖလဒါယကထေရ်   သည် သူတစ်ပါးကို မညှဉ်းဆဲသည့် ခိုငှက်  ဖြစ်ခဲ့၏။ ခိုငှက်သည် မြတ်စွာဘုရား၏ အနီး တောင်ဝှမ်းလှိုဏ်ဂူတွင် နေခဲ့၏။ ခိုငှက်သည် မြတ်စွာဘုရားအား လွန်သီးကို လှူဒါန်းခဲ့၏။ ထို့နောက်တွင် မြတ်စွာဘုရားအား လုပ်ကျွေးမှု ပြုခဲ့၏။

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ သုံးဆယ့်တစ်ကမ္ဘာထက်တွင် မြတ်စွာဘုရားအား ပန်းလှူခဲ့သည့်အချိန်မှစကာ အပါယ်လေးဘုံသို့ မရောက်ခဲ့ရပေ။ ဤဘဒ္ဒကမ္ဘာမှ  တစ်ဆယ့်ငါးကမ္ဘာထက်တွင်  “ပိယာလိ” အမည်ဖြင့် စကြဝတေးမင်း  သုံးကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပိယာလဖလဒါယကထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်စမ္ပကပုပ္ဖိယထေရ်

* စမ္ပကပုပ္ဖိယ၊ သောဘိဝဝဂ်
* စမ္ပကပုပ္ဖိယ၊ ဧကပဒုမိယဝဂ်
စမ္ပကပုပ္ဖိယ၊ သောဘိဝဝဂ်

** အရှင်စမ္ပကပုပ္ဖိယထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
## ဝေဿဘူမြတ်စွာဘုရားလက်ထက်
အရှင်စမ္ပကပုပ္ဖိယထေရ်   သည် ရသေ့တစ်ပါး ဖြစ်နေချိန် ဖြစ်၏။ ထိုရသေ့သည် ဝေဿဘူမြတ်စွာဘုရား၏ ဉာဏ်တော်ကို ရည်မှန်းကာ ပန်းခုနစ်ပွင့်ကို လှူဒါန်းခဲ့၏။ 

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ သုံးဆယ့်တစ်ကမ္ဘာထက်တွင် ပန်းလှူခဲ့သည့် အချိန်မှစကာ အပါယ်လေးဘုံသို့ မရောက်ခဲ့ရပေ။ ဤဘဒ္ဒကမ္ဘာမှ  နှစ်ဆယ့်ကိုးကမ္ဘာထက်တွင်  “ဝိပုလာဘ” အမည်ဖြင့် စကြာမင်း  ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်စမ္ပကပုပ္ဖိယထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
နိုင်းအဲ လေကြောင်းလိုင်း

**နိုင်းအဲ လေကြောင်းလိုင်း **(pinyin)သည် တန်ဖိုးနည်း လေကြောင်းလိုင်း တစ်ခုဖြစ်ပြီး ၂၀၁၄ ခုနှစ်တွင် စတင်ခဲ့သည်။

## သမိုင်း 
စတင်ပျံသန်းခြင်းကို ၂၀၁၅ ခုနှစ် ဇန်နဝါရီလ ၁၅ ရက်နေ့တွင် ကွမ်ကျိုး - ဝမ်းကျိုး - ဟာရ်ပင်း ခရီးစဉ်ဖြင့် စတင်ခဲ့သည်။

## ပျံသန်းရာမြို့များ 
; မြန်မာ

* မန္တလေး- မန္တလေး အပြည်ပြည်ဆိုင်ရာ လေဆိပ် 

; တရုတ်

* ချောင်ချွန်း - Changchun Longjia International Airport 
* ချန်ဆား  -  Changsha Huanghua International Airport
* တလျန် - Dalian Zhoushuizi International Airport
* ကွမ်ကျိုး - Guangzhou Baiyun International Airport [HUB]
* ကွေ့ယန် - Guiyang - Guiyang Longdongbao International Airport
* ဟာရ်ပင်း - Harbin Taiping International Airport
* ဟိုင်းခို - Haikou Meilan International Airport
* Hailar District - Hulunbuir Hailar Airport
* Hohhot - Hohhot Baita International Airport
* Jieyang - Jieyang Chaoshan International Airport
* Korla - Korla Airport
* လန်ကျိုး- Lanzhou Zhongchuan International Airport
* Nanchang - Nanchang Changbei International Airport
* နန်ကျင်း- Nanjing Lukou International Airport
* နန်နင်း- Nanning Wuxu International Airport
* Ningbo - Ningbo Lishe International Airport
* Sanya - Sanya Phoenix International Airport
* Shaoyang - Shaoyang Wugang Airport
* Shenyang - Shenyang Taoxian International Airport
* Shihezi - Shihezi Huayuan Airport
* ထျန်းကျင်း- Tianjin Binhai International Airport
* Urumqi - Urumqi Diwopu International Airport
* ရှီးအန်း - Xi'an Xianyang International Airport
* Xishuangbanna - Xishuangbanna Gasa Airport
* Wenzhou - Wenzhou Longwan International Airport
* Wuxi - Sunan Shuofang International Airport
* ကျင့်ကျိုး- Zhengzhou Xinzheng International Airport

## လေယာဉ်အမျိုးအစားများ 
### လက်ရှိ 
၂၀၁၇ ခုနှစ် ဩဂုတ်လထိ စာရင်းများအရ ဘိုးရင်း ၇၃၇-၈၀၀ ၁၆ စင်းဖြင့် ပျံသန်းလျက်ရှိသည်။ 

## ကိုးကား
အတ္ထသန္ဒဿက

** အရှင်အတ္ထသန္ဒဿကထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
## ပဒုမုတ္တရမြတ်စွာဘုရားလက်ထက်
ပဒုမုတ္တရမြတ်စွာဘုရား လက်ထက်တော်အခါက ဖြစ်၏။ ထိုအချိန်တွင် အရှင်အတ္ထသန္ဒဿကထေရ်   သည် “နာရဒ” အမည်ရှိသည့် ပုဏ္ဏားဖြစ်နေ၏။ တစ်နေ့သောအခါ မြတ်စွာဘုရားသည် ရဟန်းတို့ကို ခြံရံလျက်ရှိနေသည်ကို ဖူးမြင်ရလေ၏။ ထိုအခါ ပုဏ္ဏားသည် မြတ်စွာဘုရား၏ ဂုဏ်တော်တို့ကို ချီမွမ်းခဲ့၏။

### အကျိုးခံစားရခြင်း
ထိုသို့ မြတ်စွာဘုရား၏ ဂုဏ်တော်တို့ကို ချီးကျူးခဲ့သည့် အချိန်မှစကာ အပါယ်လေးဘုံသို့ မရောက်ခဲ့ရပေ။ ဤဘဒ္ဒကမ္ဘာမှ  ကမ္ဘာသုံးထောင်ထက်တွင်  “သုမိတ္တ” အမည်ဖြင့် စကြဝတေးမင်း  ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်အတ္ထသန္ဒဿကထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
Crazy Horse

**Crazy Horse** — လူဖြူများကိုဆန့်ကျင်တော်လှန်ခဲ့သည့် ဒေသခံအမေရိကန် Sioux လူမျိုး လူငယ်ခေါင်းဆောင် တဦးဖြစ်သည် ။ မြင်းစီးပြီး နွားရိုင်းများကို အမဲလိုက်ခဲ့သည့် လူငယ်တဦးဖြစ်ကာ စစ်ပွဲ အချိန်က ရဲစွမ်းသတ္တိ နှင့်ပြည့်စုံသဖြင့် သူ့အား Crazy Horse ဟု အမည်ပြောင်ပေးထားခြင်းဖြစ်သည် ။

ယနေ့အချိန်တွင် Crazy Horse သည် အမေရိကန် စစ်တပ်ကို အောင်နိင်ခဲ့သည့် ဒေသခံ လူငယ်တဦး အဖြစ်မှတ်မိနေကြဆဲ ဖြစ်သည် ။

### ငယ်ဘ၀ 
Crazy Horse အား ၁၈၄၉ - ခုနှစ်အချိန်က South Dakota ရှိ ယနေ့ Rapid မြို့အနီးရှိ Sioux လူမျိုးများနေထိုင်သည့် စခန်းတွင် မွေးဖွားခဲ့သည် ။ အသက် ၁၂ - နှစ်အရွယ်မှစ၍ Crazy Horse သည် မြင်းစီးကျွမ်းကျင်သည့် မုဆိုးတဦးဖြစ်လာပြီးခဲ့သည် ။

၁၈၆၈ - ခုနှစ်တွင် သူသည် ဒေသခံ Cheyenne လူမျိုး အမျိုးသမီးတဦးကို လက်ထပ်ယူခဲ့ပြီး နောက် သူသည် Sioux နှင့် Cheyenne လူမျိုး စုများ၏ ခေါင်းဆောင်တဦးဖြစ်လာခဲ့သည် ။ ၁၈၇၄ ခုနှစ်ဝန်းကျင်က အမေရိကန်ပြည်ထောင်စု South Dakota ပြည်နယ် Black Hills ဒေသတွင် ရွှေတူးဖော်တွေ့ရှိကာ လူဖြူများအခြေချနေထိုင်ခဲ့သည် ။

ထိုအချိန်က အမေရိကန်အစိုးရ သည် ဒေသခံ အမေရိကန် လူမျိုးများကို မောင်းထုတ်ရန်ကြိုးစားခဲရာ Crazy Horse သည် သူ့လူမျိုး ၊ သူဒေသ အတွက် တိုက်ပွဲဝင်ခဲ့သူဖြစ်သည် ။ ၁၈၇၆ - ခုနှစ် ဇွန်လ ၂၅ -ရက်နေ့တွင် အမေရိကန်စစ်ဗိုလ်မှူးကြီး George Armstrong Custer ၏ အမေရိကန်စစ်တပ်သည် Montana ရှိ Little Bighorn ဒေသမှ ဒေသခံများ၏ စခန်းကို ဝင်ရောက် တိုက်ခိုက်သည် ။

သို့သော်လည်း အမေရိကန်စစ်တပ်မှ Custer အပါအဝင် စစ်သည်များ အများအပြားသည် Crazy Horse ခေါင်းဆောင်သည့် ဒေသခံများပြန်လည်ခုခံမှုကြောင့် ကျဆုံးခဲ့ရသည် ။ Crazy Horse သည် အမေရိကန်စစ်ဗိုလ် George Armstrong Custer ဦးဆောင်သည့် အမေရိကန်တပ်ဖွဲ့အား Little Bighorn စစ်ပွဲတွင် အောင်နိင်ခဲ့သဖြင့် ထိုစစ်ပွဲကို Custer’s Last Stand ဟုလည်း ခေါ်ဆိုကြသည် ။

### တော်လှန်ရေးခေါင်းဆောင် 
စစ်ပွဲရှုံးနိမ့်ပြီးနောက် အမေရိကန်အစိုးရသည် အင်အားအများအပြားအသုံးပြုကာ ဒေသခံများကို မောင်းထုတ်ရန်ကြိုးစားလာခဲ့သည် ။ ဒေသခံ လူမျိုးအများအပြားသည် လက်နက်ချ အညံ့ခံခဲ့ကြ သော်လည်း Crazy Horse မှ

ငြင်းပါယ်ခဲ့သည် ။

နောက်ဆုံး Crazy Horse သည် ၁၈၇၇ - ခုနှစ် စက်တင်ဘာလ ၅ -ရက်နေ့တွင် အမေရိကန်စစ်တပ်၏ ဖမ်းဆီးခြင်းခံခဲ့ရပြီး ဖမ်းမိသည့်နေရာမှာပင် စစ်သားတဦး၏ ချွန်ထက်သည့်ဓားဖြင့် ထိုးသတ်ခံရပြီး သေဆုံးခဲ့ရသည် ။

### Crazy Horse အောက်မေ့ဖွယ် 
အထိမ်းအမှတ်ရုပ်တုကို South Dakota ဒေသမှ Black Hills  တောင်ပေါ်တွင်  ထုလုပ်ထားသည် ။ ဤရုပ်တုကို ၁၉၄၀ ကစတင်ထုလုပ်ခဲ့သော်လည်း ၂၁ -ရာစု မှ အဆုံးသတ်နိင်ခဲ့သည် ။ Crazy Horse ၏ မျက်နှာမှာ ၈၇ - ပေ ရှိပြီး ရုပ်တုတစ်ခုလုံးသည် ပေ -၆၀၀ အမြင့်ရှိသည် ။

### ကိုးကား 
Crazy Horse - Academy Page
ဇာဘီဗာကာ

**ဇာဘီဗာကာ** (, "Goalscorer")သည် ရုရှားနိုင်ငံ၌ ကျင်းပခဲ့သော ၂၀၁၈ ဖီဖာ ကမ္ဘာ့ဖလားပြိုင်ပွဲ၏ တရားဝင် လာဘ်ကောင်ရုပ်ဖြစ်သည်။ အမည်မှာ ရုရှားစကားလုံးဖြစ်သော забияка ("hothead") နှင့် забивать ("to score") ကို ပေါင်းစပ်ထားသော အမည်ဖြစ်သည်။ 

ဤလာဘ်ကောင်ရုပ်ကို ရုရှားနိုင်ငံတွင် အင်တာနက်မှ မဲပေေးရွေးချယ်ခဲ့ပြီး အရုပ်ရေးဆွဲသူမှာ ဒီဇိုင်းကျောင်းသူ ယဲ့ကာကျယ်ရင်နာ ဘာချာရိုဗာ(Екатерина Бочарова) ဖြစ်သည်။  

အင်္ကျီတွင် ရောစပ်ထားသော အရောင်များဖြစ်သည့် အဖြူ၊ အပြာနှင့် အနီရောင်တို့သည် ရုရှားအသင်းကို ကိုယ်စားပြုသော အမျိုးသား အရောင်များ ဖြစ်ကြသည်။

## ယှဉ်ပြိုင်ခြင်း 
ဒီဇိုင်းပြိုင်ပွဲ ရလဒ်များကို ၂၀၁၆ ခုနှစ် အောက်တိုဘာလ ၂၂ ရက်နေ့တွင် Channel One ရုပ်သံလိုင်း၏ Evening Urgant ရုပ်သံအစီအစဉ်တွင် ကြေညာခဲ့သည်။ ဇာဘီဗာကာဟု အမည်ပေးထားသော ဝံပုလွေမှာ မဲ ၅၃ ရာခိုင်နှုန်း ရရှိခဲ့ပြီး ကျား (၂၇ ရာခိုင်နှုန်း)နှင့် ကြောင် (၂၀ ရာခိုင်နှုန်း)တို့ကို ကျော်ဖြတ် အနိုင်ရခဲ့ခြင်းဖြစ်သည်။ မဲပေးခြင်းတွင် လူပေါင်း ၁ မီလီယံကျော် ပါဝင် မဲပေးခဲ့ကြခြင်းဖြစ်သည်။  

တိုက်ရိုက်ထုတ်လွှင့်ပြသခဲ့သော ထို Evening Urgant ရုပ်သံအစီအစဉ်တွင် ၂၀၁၈ ကမ္ဘာ့ဖလားပြိုင်ပွဲ ကျင်းပရေးကော်မတီ ဥက္ကဋ္ဌ ဗစ်တာလီ မူထ်ကိုမှ လာဘ်ကောင်ရုပ်၏ အမည်ကို အကြံပြုခဲ့ခြင်းဖြစ်သည်။ ဖီဖာမှ ဒီဇိုင်းရေဆွဲခဲ့သူ ဘာချာရိုဗာကို အနည်းငယ်မျှသော ဆုကြေးငွေဖြစ်သည့် ဒေါ်လာ ၅၀၀ ကို ချီးမြှင့်ခဲ့သည်။

## ကိုးကား
## ပြင်ပလင့်များ
* FIFA's official webpage on Zabivaka
ရဟောသညက

** အရှင်ရဟောသညကထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
ဟိမဝန္တာတောင်အနီးတွင် “ဝသဘ” အမည်ရှိသည့်တောင်တွင် အရှင်ရဟောသညကထေရ်   သည် နေသည့် ပုဏ္ဏားဖြစ်၏။ ထိုပုဏ္ဏားတွင် တပည့်သုံးထောင်ရှိ၏။ နောင်သောအခါ ထိုတပည့်တို့ကို စွန့်ကာ သင့်တင့်ရာသို့ဝင်၏။ ထို့နောက် ထိုင်နေ၍ ဗုဒ္ဓဗေဒင်ကို ရှာမှီးကာ စိတ်ကို ကြည်လင်အောင် ပြုလုပ်အောင်ပြုလုပ်၏။ ထိုသို့ သစ်ရွက်အခင်းတွင် ထက်ဝယ်ဖွဲ့ခွေနေလျက်ပင် ပုဏ္ဏားသည် သေခဲ့၏။

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ သုံးဆယ့်တစ်ကမ္ဘာထက်တွင် ဉာဏ်တော်၌ အမှတ်သညာရခဲ့သည့် အချိန်မှစကာ အပါယ်လေးဘုံသို့ မရောက်ခဲ့ရပေ။ ဤဘဒ္ဒကမ္ဘာမှ  နှစ်ဆယ့်ခုနစ်ကမ္ဘာထက်တွင်  “သိရိဓရ” အမည်ဖြင့် စကြဝတေးမင်း  ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ရဟောသညကထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ဥမာပုပ္ဖိယ၊ ဆတ္တဝဂ်

** အရှင်ဥမာပုပ္ဖိယထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
## သိဒ္ဓတ္ထမြတ်စွာဘုရားလက်ထက်
သိဒ္ဓတ္ထမြတ်စွာဘုရား ပရိနိဗ္ဗာန်စံလွန်ပြီးသောအခါတွင် ဖြစ်၏။ ထိုအချိန်တွင် ပုထိုးပူဇော်ပွဲအား ကြီးကျယ်စွယ် ကျင်းပလျက် ရှိ၏။ ထိုအခါ အရှင်ဥမာပုပ္ဖိယထေရ်   သည် အောင်မဲညိုပန်းကို ယူ၍ ပုထိုးတော်တွင် တင်လှူကာ ပူဇော်ခဲ့၏။

### အကျိုးခံစားရခြင်း
ဤဘဒ္ဒကမ္ဘာမှ ကိုးဆယ့်လေးကမ္ဘာထက်တွင် အောင်မဲညိုပန်း လှူခဲ့သည့် အချိန်မှစကာ အပါယ်လေးဘုံ သို့  မကျရောက်ခဲ့ရပေ။ ဤဘဒ္ဒကမ္ဘာမှ  ကိုးခုမြောက် ကမ္ဘာထက်တွင်  “သောမဒေဝ” အမည်ဖြင့် စကြဝတေးမင်း  ရှစ်ဆယ့်ငါးကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဥမာပုပ္ဖိယထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်ဝေဒိကာရကထေရ်

* ဝေဒိကာရက၊ ဆတ္တဝဂ်
* ဝေဒိကာရက၊ ဥဒကာသနဝဂ်
* ဝေဒိကာရက၊ ဝိဘီတကဝဂ်
ဝေဒိကာရက၊ ဆတ္တဝဂ်

** အရှင်ဝေဒိကာရကထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
## ပိယဒဿီမြတ်စွာဘုရားလက်ထက်
ပိယဒဿီမြတ်စွာဘုရား ပရိနိဗ္ဗာန်စံလွန်သောအခါတွင် ဖြစ်၏။ အရှင်ဝေဒိကာရကထေရ်    သည် ကြည်လင်သောစိတ်ဖြင့် ပုလဲပွတ်တိုင် ပြုလုပ်ကာ လှူဒါန်းခဲ့၏။ ထိုသို့ ပွတ်တိုင်ပူဇော်ခြင်း ပြုလုပ်ပြီးနောက် ထိုအရပ်တွင်ပင် သေခဲ့၏။

### အကျိုးခံစားရခြင်း
ဤဘဒ္ဒကမ္ဘာမှ  ကမ္ဘာတစ်ထောင့်ခြောက်ရာထက်တွင်  “မဏိပ္ပဘာ” အမည်ဖြင့် စကြဝတေးမင်း  သုံးဆယ့်ခြောက်ကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဝေဒိကာရကထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
သပရိဝါရိယ

** အရှင်သပရိဝါရိယထေရ်   **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
## ပဒုမုတ္တရမြတ်စွာဘုရားလက်ထက်
ပဒုမုတ္တရမြတ်စွာဘုရားလက်ထက် ပရိနိဗ္ဗာန်စံလွန်ပြီးသောအခါတွင် ဖြစ်၏။ အရှင်သပရိဝါရိယထေရ်   သည် စန္ဒကူးပွတ်တိုင်တို့ကို ပြုလုပ်ကာ ပုထိုးတော်အား လှူဒါန်းခဲ့၏။ 

### အကျိုးခံစားရခြင်း
ဤဘဒ္ဒကမ္ဘာမှ  ကမ္ဘာတစ်ထောင့်ငါးရာထက်တွင်  “သမတ္တ” အမည်ဖြင့် စကြဝတေးမင်း  ရှစ်ကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သပရိဝါရိယထေရ်   အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား